Саида Мирзиёева “ОАВни ҳақиқий тўртинчи ҳокимиятга айлантириш йўлимиздан қайтмаймиз”, дея бонг ураётган бир пайтда отасининг шотирлари мустақил журналистни адолат истаганларнинг хатти-ҳаракатини ёритгани учун жиннихонага тиқиб ўтирибди.\nУмуман, Ўзбекистонда ОАВ эркинлигига бағишланган халқаро давра суҳбати ўтказилгани яхши бўлди. У ерда кўтарилган масалалар журналистлар эркинлиги кенгайишига хизмат қилишини ҳам тахминлаш мумкин.\nЛекин шундай анжуман ўтказилаётган бир пайтда мамлакатнинг бир блогери сиёсатга мақбул бўлмаган ишларни оммага етказгани учун руҳий касалликлар шифохонасида ўтиргани бундай некбинликка соя солиши турган гап.\nЭнг афсусланарлиси, давра суҳбатида бу блогернинг тақдири масаласи кўтарилмагани кишини ўйлантиради.\nҲар ҳолда маҳаллий матбуотда бу масала хусусида бир оғиз сўз ўқимадик. Балки айтилган бўлса ҳам уни ёритишга журъат бўлмагандир. Яна худо билади…\nҲатто халқаро анжуманда қатнашиб, ўзига нисбатан бўлаётган таъқиб ва тазйиқлардан ҳимоя истаган бошқа бир журналист ва блогернинг бу истаги ҳам истисно билан қабул қилинди.\nХусусан, Ўзбекистон матбуотининг бугунги “отаси” Комил Алламжонов бу масалада гапни “Журналист ва блогерлик — ҳамма нарса мумкин дегани эмас. Унинг ҳам қонун-қоидаси бор”, дея бошлагани ортида ана шу истисно мана-ман деб кўриниб туради.\nУнинг “Лекин барча қонунларга ва белгиланган этика меъёрларига риоя қилган ҳолда ишласангиз-у, сизга нисбатан адолатсизлик ва тазйиқлар бўлса, унда сизни албатта ҳимоя қиламиз”, деган ваъдаси юқоридаги гапи каби тарози босмайди.\nЗеро, ҳимоя истаган журналист ва блогер шу пайтгача қонунбузарликлар ва “белгиланган этика меъёрларига риоя қилмаслик” борасида танилмаган.\nУнинг биз билган ягона қуроли тўғри сўз ва адолатни қарор топтиришга уринаётган қаламидир.\nҚолаверса, истиснода хоразмлик блогер қиз Шабнам Оллошукурованинг тақдирига ишорани ҳам кўрсангиз бўлади агар истасангиз.\nЗеро, қонунларнинг қандай татбиқ этилиши, “этика меъёрлари”нинг меъёри даражаси юксак мартабали амалдорлар ва кучишлатар тизимларнинг хоҳиш-иродасига боғлиқ экан, ҳали Ўзбекистонда тўла эркин матбуотга йўл берилиши жуда қийин.\nЖурналистларни “дўст” ва “душман” тоифаларига бўлган ҳолда кўришга чек қўйилмаса ҳам шу аҳвол давом этаверади.\nЧунки бундай тоифалар ҳам яна ўша амалдорлар хоҳиш-иродасига кўра ажратилади. Бундан эса яхшилик кутиш ярамайди.\ndata-title="Матбуот ҳимоясидаги истисно" data-description="
Саида Мирзиёева “ОАВни ҳақиқий тўртинчи ҳокимиятга айлантириш йўлимиздан қайтмаймиз”, дея бонг ураётган бир пайтда отасининг шотирлари ..." data-image="https://eltuz.com/wp-content/uploads/2017/10/rasm2901.jpg" data-url="https://eltuz.com/asosiy-mavzular/211685/" data-services="facebook,odnoklassniki,twitter,telegram" data-counter="ig">\nПрезидент айтгани билан МХХ ўз билганини қилади\nҲориждаги ўзбек мигрантлари ва фаоллари президент чақириқларидан руҳланиб, ватанга қайтишни ўйлашмоқда, Ўзбекистондаги реал вазият эса бошқача. “Чет эллардаги ватандошларимиз ...\nРассои Кирпи Eltuz.com\nТарих такрор саҳналардир. XVIII-XIX асрда Россия зодагон ва башанглари асосан француз тилида гаплашишган. Пушкиннинг тили французча чиққан ва беш ...


Давлат бюджетида фириб ишлатилгани маълум бўлди.\nЎзбекистон миллий ахборот агентлиги Давлатимиз раҳбари танқид қилган Элла Острогожскаянинг ўз лавозимида қилган фириблари ҳақида расмий маълумотларга таянган холда маълумот берди.\nЭ.Острогожская кўп йиллар Молия вазирлигининг Давлат бюджети бош бошқармасининг бошлиғи лавозимида ишлаган. Фаолияти давомида республика иқтисодиётига ва давлат бюджетига катта зарар етказган. Ўзини хон, кўланкасини майдон, деб ҳисоблаган бу хоним бюджет профицити кўрсаткичларини сохталаштириш, бу орқали эса сохта обрў-эътибор қозонишга ҳаракат қилган.\nҲар йили ҳисобот йилининг 15 декабридан бошлаб бюджет ташкилотлари бўйича барча турдаги ҳаражатларни, шу жумладан озиқ-овқат, дори-дармон ва бошқа зарурий тўловларни сунъий тўхтатиб қўйган. Собиқ вазир билан тил бириктириб Давлат раҳбарига ёлғон ҳисобот беришни одатий ҳолга айлантирган.\nОқибатда ҳудудларнинг режадан ошириб бажарган даромадлари республика бюджетига мажбуран олиб қўйилган. Уларнинг устидан ҳукм ўтказиб, бош эгиб келмагунча эркин маблағлар қолдиғи уларнинг ихтиёрига берилмаган.\nВазият шунгача борганки, Э.Острогожская собиқ вазир ва Ходимлар бошқармасининг собиқ бошлиғи билан тил бириктириб, вазир ўринбосарларига ҳам тазйиқ ўтказа бошлаган. Ўзига ёқмаганларнинг лавозимини пасайтирган ёки уларни ишдан бўшатиб, қутилиб қўяқолган.\nБиргина мисол: ҳудудларнинг молиявий ҳақ-ҳуқуқларини ҳимоя қилган вазир ўринбосарларидан бирини дастлаб, Жамғармага, кейинчалик энг қуйи бўғинга ишга юборган.\nБугунги кунда ҳақиқат қарор топиб, Президентимиз Шавкат Мирзиёев томонидан мазкур шахс муносиб лавозимга тайинланди.\nДавлат бюджети лойиҳасини тайёрлашда халқимизнинг энг зарур эҳтиёжлари умуман ҳисобга олинмаган.\nШу ўринда бир факт: 2016 йилда Давлат бюджетидан Тез тиббий ёрдамнинг бир чақируви учун бор-йўғи 483 сўм кўзда тутилган. Республика бўйича жами дори-дармон ва тиббиёт воситаларига 229 миллиард сўм маблағ ажратилган. Бу рақамларни таққослаш учун 2018 йил Давлат бюджети параметрларида Тез тиббий ёрдамнинг бир чақируви учун 5 000 сўм ёки жами дори-дармон ва тиббиёт воситаларига 915 миллиард сўм (4 бараварга кўп) режалаштирилганлигини кўрсатиб ўтиш мумкин. Энди тасаввур қилинг: Тез тиббий ёрдамнинг бир чақируви учун 483 сўм белгилаган бу «жонкуялар» наҳотки кетадиган харажатларни ҳисобга олмаган бўлса?\nБитта шприц ёки бинт ҳам бундан қиммат-ку?\nТехника харажатлари, шифокорнинг бир кунлик меҳнатини ким қоплайди?\nАслида Тез тиббий ёрдамга чақирилган шифокорнинг кўзингизга қараб туришига, жамиятимизда коррупцияга йўл очган шахслар шулар эмасмикан?!


(Шоир ва сиёсатчи Муҳаммад Солиҳнинг “Императив” китобининг 25-қисми. Матннинг аудиоверсиясини муаллифнинг ўзи ўқиган. Аудиокитобнинг боши ва олдинги қисмлари “Элтуз”нинг “Императив” рукнида. Давоми бор.)\nБиз душманнинг кун тартиби бўйича ҳаётимизни тартиблаган эдик.\nБизга тавсия этилган жорий «миллий ғурур» ўзимизнинг реал миллий башарамизни кўришга халақит берарди. «Қайга борсам бошда дўппим, ғоз юраман гердайиб» шиори миллий ғурурнинг эмас, айнан ўша комплекснинг ҳайқириши эди. Биз ҳайқиришдан чарчаган эдик. Чарчоқ ҳам худди зикр этганимиз комплекс каби ирсий эди.\nБаъзан чарчаган руҳ бир шаффоф уйни орзу киларди. Майли, осмон остида, уйсиз уй бўлсин, аммо озод бир уй:\nЭрк унинг шаффоф уйи\nДеворлари шишадан тикланган.\nШаҳардаги энг ҳашаматли уй.\nДунёни кўрар у уйида туриб\nТашқаридан уни кўради дунё.\nОвқат кам ейди у,\nУнга қарагандай бўлаверади.\nЧунки хотин билан\nЯшаш ноқулайдир бу шаффоф уйда.\nҲатто ўзи ечинса,\nЮлдузлардан тортиниб ечинар ҳар гал…\nБу шеър моддий йўқсиллик апологияси. Айни замонда озодликка мадҳиядир бу.\nБиз эрк истар эдик.\nЧарчаганнинг тин оладиган уйи – майли, хотин бўлмасин, майли, бола-чақа бўлмасин, эркдан тикланган бўлиши керак. Шундай бир эрк бор, албатта, у ҳам уйсиз (ватансиз)ларнинг эрки. Биз у пайтлар буни танлашга ҳам тайёр эмас эдик аслида.\nБиз ҳайқиришдан чарчаб, «энди миллат учун бирор нарса қилайлик», дея босқинчига қарши курашга бел боғлаган ва бу йўлда ўлдирилган бир ҳовуч қаҳрамон жадиднинг чорасиз маънавий етимлари эдик.\nТақдирдан нолиб, шикоят қиладиган бир даргоҳ йўқ эди:\nБиз ахир ҳеч кимни ўлдирмадик-ку,\nЛекин нега бизнинг қўлларимиз қон.\nГуноҳ қуши турар бош узра мангу,\nЁнаётган авлиёдай чирпанар виждон!\nЭҳтирос қамчиси остида дир-дир\nТитраётган туядай, тушов оёқда,\nЮришга мажбурмиз, юрмоққа мажбур,\nБилмай, мағриб қайда, машриқ қаёқда.\nБизни муваққатлик даҳшатга солар,\nДарров зериктириб қўяр мангулик\nҲар кимнинг бўғзида узун бир нола,\nҲар кимнинг кўксида биттадан ўлик.\nОжиз кучли бўлиб, бир марта бошин\nМардлик кундасига қўймоқни истар,\nКучли ожиз бўлиб, тўкиб кўз ёшин,\nБир марта меҳрга тўймоқни истар.\nЛекин осмон узоқ, ер эса қаттиқ,\nБизлардан қарздор эмас бу олам,\nҲақиқат юзига боқолмаймиз тик,\nАммо истамаймиз бош эгишни ҳам.\nБаъзида кўкларга қараймиз ёниб,\nГўё кўкда бордай ерда йўқ нарса,\nҚани, меҳр излаган шўрлик инсонни.\nИнсон севмаса ҳам, бир Худо севса!..»\n(«Адашганлар қўшиғи» шеъридан парча. «Тун ташбеҳлари», 1988.)\nБиз ўзимизни ҳақиқатан ҳам айбдор ҳис килардик. Мутеликнинг, тобелик ва орсизликнинг сабабчиси каби ҳис этардик ўзимизни. Ерини душманга сотган сотқиндай ҳис этардик ўзимизни:\nТамакининг тутуни енгил.\nСекин келиб, тортади енгим:\n– Нима бўлди сенга, дангаса,\nКун бўйи чекасан,\nЖавоб бергил, еринг сотдингми?…\nМен жавоб бермайман, чекаман.\nЧекаман-у титрайди енгим\nОлис табассум сояси» (1986)\nБиз жадидларнинг ким эканини жуда кеч таниган, уларнинг китобларини тушида ўқиб савод чиқарган чаласавод миллиятчилар эдик.\nБизнинг жадидлардан кейин пайдо бўлган коммунист-манқурт авлоддан фарқимиз, биз пастқам заминнинг тортиш кучини енгиш учун катта бир куч кераклигини идрок эта бошлаган эдик:\nТақлид этолмадим сенга,\nВатаним Сен каби бардошли бўлолмадим ҳеч.\nКечир, сапчиб турдим оғир уятдан\nКелажаги қаро инсониятдай\n«Тун ташбеҳлари» (1988)\nБизни «ўлди» деб қўйишган тобутдан ерга сакраб тушган эдик, аммо пессимизм бизнинг томирларимизга ёйилиб улгурган эди.\nБиз ўтган замонлардагидай ўзимизни аврашда давом этардик. Кўрганимизни яна кўрмасликка олишда давом этаётган эдик:\nЎзимни аврайман уйқу олдидан,\nШивирлайман ўз қулоғимга:\n«Ҳеч нарса бўлгани йўқ.\nЭшитганингни унут, кўрганингни унут.\nХалақит берар бу қайноқ кўзларим,\nМен ишонмаган кўзларим.\n“Оқ кўйлаклар» (1980)\nБу қаҳрамонга тасалли берадиган ва уни оёқда тутаётган ягона нарса – интиқом туйғуси. Аммо:\nЭнг баланд қояда\nБаҳайбат қуш мисол\nОғир тумшуғини патлари орасига тиқиб,\nУхлаб ётар унинг нафрати.\nОнаси кимлигин билмайди бу қуш,\nБилмайди отаси ким эканини.\nВақт ўтган сари катталашар у,\nБу шеър уйқуга кетган\nБир халқнинг душманга нафрати.\nУнинг бугун ҳам ухлаётган нафрати.\nҚуйидаги 5 сатр эса соқов, шуурсиз, мақсадсиз чорасизлик сурати:\nБунча зерикарли далалар\nДеҳқон панжасидай бўм-бўш чаноқлар!»\nБу мулки тортиб олинган мазлум тасвири. Чаноқлар пахтаси териб олинган деҳқоннинг бўм-бўш қўлларидир. «Анграяр» сўзи айни онда шуурсиз очилган оғизни хотирлатади. Ва такрор бу изтиробдан қутулиш йўли интиқом бўлиб кўрина бошлайди:\nОқ рўмоли бошга танғилган,\nҚимир этмай, тубанга қараб,\nФарзандлари хиёнат қилган\nОна каби турар ҳар дарахт.\nҲар лаҳзада бир абадият\nЧўнг фожиа худди кечгандай,\nСукут ичра турар табиат\nБир даҳшатли қасам ичгандай.\n«Олис табассум сояси»,\nДаҳшатли қасам ичганлар интиқом истар эдилар.\nТарихимиздаги миллий фожиалар силсиласида бизга энг яқин бўлган жадидларнинг қатли бизнинг интиқом туйғумизни кучайтириши керак эди.\nАммо ҚЎРҚУВ, зеҳнимизни назорат қилаётган ҚЎРҚУВ ўзбек зиёлисининг зиёсини ўчирган, қалбларини қорайтирган эди:\nУндан чиқиб, сенга бу дард қилмасин ҳужум.\nҲаётининг ярмин ҳозир берар эди у,\n«Мен қўрқмайман», дея бир бор ҳайқирмоқ учун.\nКечир уни, ниятлари пок эди унинг,\n«Тондим», дея душманига ялингунча то,\nЭзгу йўлда юраклари чок эди унинг,\nҚўрқув деган касалликка чалингунча то…\n«Ким келяпти?» дея ҳайрон бўлаверма сан,\nБу товушнинг нелигини ундан сўрагин:\nБу – кўкракда аланг-жаланг, зир югураётган\nЮрак эрур қўрқаётган, инсон юраги!.. (1985)\ndata-title="Императив-26. Уйқудаги нафрат" data-description="
(Шоир ва сиёсатчи Муҳаммад Солиҳнинг “Императив” китобининг 25-қисми. Матннинг аудиоверсиясини муаллифнинг ўзи ўқиган. Аудиокитобнинг боши ва олдинги ..." data-image="https://eltuz.com/wp-content/uploads/2021/05/rasm4298233.jpg" data-url="https://eltuz.com/sas/217793/" data-services="facebook,odnoklassniki,twitter,telegram" data-counter="ig">\n«Миллий тикланиш» партияси «Каримов асарлари билимдони»ни аниқлаш билан овора\n«Миллий тикланиш» партияси «ёшларнинг Ватанга муҳаббатини ошириш», «уларни миллий истиқлол ғоясига садоқат руҳида тарбиялаш»га қаратилган кўпдан-кўп тадбирлари қаторида «Президент ...\nУрганчда Жалолиддин ҳайкали ярим кечаси бузиб ташланди\n1 декабрдан 2 декабрга ўтар кечаси Урганчда Жалолиддин Мангуберди ҳайкали бузиб ташланди. Ҳайкал бадиий аҳамиятга эга бўлиб, Ўзбекистон халқ ...


Янги ўқув йилида қайси йўналишларга айрича эътибор қаратилса, пандемия даври таълимининг асоратларини юмшатган бўламиз? – Jurnalist\nR S2020-08-08T10:12:37+05:008 Avgust, 2020|Умумий янгиликлар|\nКоронавирус пандемиясининг глобал таъсири натижасида 2019-2020 ўқув йилининг апрелидан бошлаб юртимиз таълим тизими масофавий таълим шаклига ўтиб, мураккаб ва ўзига хос кечган ўқув йилини қийинчилик билан якунига етказиб олди. Мамлакатимиз профессор-ўқитувчилари тилида кўп айланаётган «масофавий таълим», «онлайн машғулот», “Zoom платформаси”, Bandicam, «видео дарс», аудио дарс, «виртуал тадбир», «онлайн анжуман» сингари тушунчалар бугунги таълим воқелигининг моҳиятини яққол очиб беради.\nТан олиб айтиш керакки, таълимнинг ушбу шаклга ўтишига ўқитувчилар ҳам ўқувчилар ҳам тайёр эмас эди. Масофавий таълим муҳити таълим берувчи ва таълим олувчи учун тамомила янги ҳали ўзлаштирилмаган майдон эди. Жонли, юзма-юз дарс бериш кўникмаларига ўрганган ўқитувчиларимиз ҳам, шу вазиятда дарс олишга ўрганган ўқувчиларимиз ҳам масофавий таълимнинг дастлабки кунларида саросимага тушгани бор гап. Бир ҳақиқатни қўрқмасдан айтиш керак, пандемия шароитида нисбатан «билимсизлик зиёнини» кўпроқ кўрган қатлам – ўқувчилар ва талабалар бўлди. Улар ўқув дастурларида белгиланган мавзуларни тўлақонли ўзлаштира олмади.\nБилим шундай даъвоки, унинг таъсири йиллар давомида билинади. Бугунги пандемия даври таълимини олган авлоднинг қанчалик билим олган ёки олмаганини бутун дунё мамлакатлари яқин ўн йилликда аниқ сезади. Пандемия таълими жараёнида ўғил-қизларига тўғри таълим беришни ташкил эта олган давлатларгина эртага илғорлар қаторида бўлади. Буни яхши англаб, таълимнинг нечоғли муҳимлигини тушунган қатор етакчи мамлакатлар карантин юмшаши билан биринчилардан бўлиб мактабларда ўқишни йўлга қўя бошлаганини эслашнинг ўзи кифоя.\nПандемия узоқ давом этадиган жараён экани, бундан кейин у билан яшашга ўрганишимиз кераклигини ЖССТ бот-бот таъкидламоқда. Ҳозирда анъанавий таълимдан рақамли таълимга трансформацияси кечмоқда. Шундан келиб чиқиб, таълим соҳасининг бугунги ва келажак истиқбол тараққиёти рақамли ва масофавий таълимда эканини белгилаб олишимиз керак. Жорий ўқув йилида ўз бошимиздан ўтказган масофавий таълим билан боғлиқ салбий ва ижобий натижаларни сабоқ ўрнида қабул этиб, янги ўқув йилидан бошлаб қуйидаги йўналишларга айрича эътибор қаратилса, пандемия даври таълимининг асоратларини юмшатган бўламиз:\nМасофавий ва рақамли таълимнинг тамали интернет. Биринчи галда интернет қамрови, тезлиги ва арзонлигини таъминлаш керак. Айниқса, таълим ва қидирув платформалари бу масалада доимо алоҳида эътиборда бўлиши керак.\n2. Педагогларнинг рақамли информацион технологияларни амалий жиҳатдан тугал ўзлаштиришларига эришиш. Бу ўринда уларнинг ҳар йили компьютер ва ахборот технологиялардан топшираётган назарий тестлари ўзини оқламади. Бунинг ўрнига рақамли технология дастурларини амалий жиҳатдан ўрганишга урғу берган маъқул. Айниқса, олий таълим тизимида фаолият юритаётган илмий салоҳиятлиларнинг асосий қисмини ёши улуғлар ташкил этади. Уларнинг ўқув жараёнида нафи кўп, лекин ҳозирги пандемия таълимида улар бир қадар онлайн дарслардан узилиб қолди. Мана шу бўшлиқни тўлдиришга, уларнинг рақамли таълим дастурларини ўзлаштиришига ҳам шароит яратиш керак.\n3. Ўқитувчилар жамоаси, айниқса, олий таълим муассасасининг илмий даражали қатлами ўз соҳаси бўйича муайян бир йўналишнинг етакчи мутахассиси саналади. У ўзи эгаллаган билимларни, ёзган илмий ишлари натижаларини, ўтаётган фани бўйича маълумотлар ва соҳа бўйича янги адабиётларни интернет маконида жойлаштириб бориши учун ўз саҳифасини ёки телеграм мессенжерида канал очиши, тўғрироғи, ўз фани бўйича блог юритиши лозим. Аслида ҳар қандай мутахассиснинг ўз блоги бўлиши керак. Шунда унинг ўзи дарс бераётган фани бўйича эгаллаган билимлари интернет маконига кўчади. Бошланишига у очган каналда фақат ўзининг талабалари бўлиши ҳам мумкин. Кейинчалик агар у юритаётган каналдаги контент сифатли бўлса, ўқувчилар сони ҳам ошиб боради. Ўқитувчининг ўзи ҳам кўпроқ янги билимларни ўзлаштиришга ва уни ўз саҳифасига жойлаб боришга интилади. Бу ҳолат унинг ўсишига ҳам туртки бўларди.\n4. Шу кезга қадар педагоглар билим ва кўникмаларини ўз жамоаларида ўзаро муҳокама қилиб келганлар. Улар асосан «ўз қозонларида қайнаган». Уларнинг ўтаётган дарсларини ҳамкасбларидан бошқа янги назар кузатмаган. Пандемия таълими бу борада яхшигина камчиликлар борлигини очиқ-ойдин кўрсатди. Тайёрланган видео ва аудио дарсларнинг ижтимоий тармоқларда кўплаб муҳокамага олиб келгани бунинг мисоли бўлади. Энди эса ўқитувчилар дарслари аудиторияси кенгайганини, бундан кейин уларнинг виртуал сабоқларини ёлғиз ўқувчилари эмас, уларнинг ота-онаси ҳам интернет фойдаланувчилари ҳам кўриши мумкинлигини доимо эътиборга олишлари керак. Ўқитувчилар ҳам кўзга кўринган арбоблар сингари оммавий шахс (Public figure)га айланаётганини, уларнинг дарс жараёни муҳокамага асос бўлиши мумкинлигини, интернетдаги таълим макон ва масофа, чегара билмаслигини ҳамиша ёдда тутгани яхши. Бу ҳолат ўқитувчи имижини белгиловчи асосий омиллардан бири эканлигини ҳам унутмаган маъқул.\n5. Ўқувчилар ҳамда талабалар шу чоққача ўқитувчилари берган вазифаларини сўраши, билмаса, тергаши ёки ота-онасига етказиши мумкинлиги тушунчасидан воз кечишлари керак. Яқин яқингача амал қилганимиз, ўқувчига нисбатан «эти сизники, суяги бизники» принципи пандемия таълимида иш бермайди. Ёшларимиз билим ўзлари учун керак эканлигини, келажаги бугун олаётган билимига боғлиқлигини тушуниб, ўқитувчи эса улар учун фақат билим олиш йўлларини кўрсатувчи, йўлловчи вазифасида эканлигини англаб, ўзлари онгли равишда мустақил таълим, мустақил ўқиб ўрганиш кўникмасини шакллантириш вақти келганини яхши тушуниши керак.\n6. Ўзбек тилидаги сифатли таълим ресурсларини тезлик билан кўпайтириш ҳар бир предмет бўйича алоҳида фаннинг рақамли порталлари бўлиши, улар ҳар бир синф кесимида (1-синф фанлари, 2-синф фанлари ва ҳ.) сифатли ўқув контенти билан тўлдирилган бўлиши керак. Мамлакатимиз бўйича ягона онлайн мактаб таълими платформаси яратилган бўлиши лозим. Олий таълим тизимида ҳар бир ОТМнинг ўз электрон ресурслари бор. Лекин бу ресурслардаги фан билан боғлиқ материаллар қониқарсиз аҳволда. Ушбу ресурсларнинг барчасини инвентаризация қилиш, янгилаш ҳамда сифатли контент билан тўлдириш керак бўлади.\n7. «Ижтимоий ҳимоя ягона реестри»ахборот тизимида кам таъминланган оила сифатида рўйхатга олинган оилаларнинг мактабда ўқийдиган фарзандларига масофавий таълимни ўзлаштиришлари учун давлат ҳисобидан компьютер билан таъминлаш масаласи ҳам ҳал этилса, ниҳоятда улуғ, савобли иш бўлади. Бундан ташқари, юртимиз нашриёт уйларида чоп этилган таълим ва фан билан боғлиқ барча адабиётлар ҳамда дарсликларнинг тўлиқ электрон шаклини барчанинг фойдаланиши ва юклаб олиши учун интернет таълим ресурсларига жойлаштирилишини ҳам йўлга қўйиш керак.\nАгар юқоридаги масалалар ечимига эътибор қаратсак, ўғил-қизларимизни пандемия вазиятида сифатли таълим билан таъминлашга эришамиз. Бундан ташқари, юртимизда мавжуд анъанавий таълимдан рақамли таълимга ўтиш трансформациясини оғриқсиз ўтказамиз. Асосийси, янги Ўзбекистоннинг янги таълим тизимини қуриш йўлида мустаҳкам қадам ташлаган бўламиз.\nТошкент давлат шарқшунослик университети проректори,


“Биз кўп гўшт еяпмиз”: бу фикрни оқлаш мумкинми?\n“Гўшт қимматлашишига халқнинг кўп гўшт еяётгани сабаб” — бу фикр сўнгги пайтларда трендга чиқди. Албатта, халқ бу фикрларга салбий реакция билдирди. Ўз навбатида бу фикрни оқловчилар ҳам топилди.\n“Ресторанларда гўшт кўп-ку” — ресторанларимизда гўшт кўплиги табиий. Аммо шаҳардаги казо-казо ресторанларни қўйинг, ҳамма кирадиган ўртамиёна ресторанларга қаранг, ошхона деяқолайлик. Шахсан ўзимиз кўпинча кирадиган тамаддихоналарда гўштли овқатлар кўп эмас, бориям қиммат. Бир марта ейсиз, икки марта ейсиз, учинчи мартасига чўнтагингиз чидамайди. Агар оддий халқ, ойлик маош ҳисобига яшайдиган халқ ўша ресторанга кириб, ҳар куни ҳеч бўлмаса тушликда сергўшт овқат ейиб кета олса, айтса бўларди “биз кўп гўшт еяпмиз”, деб. Аммо, афсуски, бундай эмас. Ресторану кафеларда гўштли овқат кўплиги бор гап, аммо ўша тамаддихоналарда гўштли овқат ўрнига перашка, гумма, картошкали сомса (гўштли сомса қимматроқ) ейдиганлар ҳам истаганча топилади. Бу ёғини тушундингиз...\nЎзбекнинг тўйида гўшт кўп бўлади. Тўғри, бу ҳақиқат. Ахир ўзбек не-не орзу-ҳаваслар билан тўй қилади. Йиғинади. Битта тўй — ўзбекнинг йиллаб топган даромади. Яъни ўзбек ҳар куни тўй қилиб, ҳар куни дастурхонда кило-кило гўшт тўкканида айтсак бўларди “ўзбек кўп гўшт еяпти”, деб. Барака топкур, уч-тўрт йиллаб йиққан пулига тўй қилганидан кейин гўштни ҳам мўл қилиб қўяди-да...\nЧекка-чекка қишлоқларда ҳозир ҳам гўшт еганини байрам қиладиган оилалар топилади. Овқатидан гўшт чиққанида “Урре, гўшт ер эканмиз”, дейдиган болажонлар ҳам талайгина. 50 000 сўмга 1 кило гўшт олишга қурби етмайдиган, аниқроғи, маошининг 50 000 сўмини гўштга сарфлагандан кўра, ўшанга кўпроқ картошка ва пиёз олиб, гўштни унутиб турадиган оилалар ҳам талайгина. Маош олганида рўзғорга керакли озиқ-овқат маҳсулотлари рўйхатини тузаётганда “гўшт” сўзини ташлаб кетадиган эркаклар талайгина. Буни ҳар куни гўштли, иссиқ овқатларни паққос тушириб, ҳар куни ресторанда жизу шашлик ейдиган амалдорлар қаердан билсин?\nЎзбекни гўштни кўп ейди, дейдиганлар фақат Тошкент билан чекланмасин, фақат кам сонли қатлам билан чекланмасин. Сал ақлни ишлатиш лозим. Ишонинг, ўзбек кўп гўшт еяётгани йўқ, умумий мисолда айтганда бу фикр ўз тасдиғини топади. Бу худди 20 нафар 6 000 000 сўм маош ва 30 000 нафар 8 00 000-1 000 000 сўм маош олаётганлар бўла туриб, ўртача ойлик иш ҳақини 2000 000-250 000 сўм дейишга ўхшайди. Шу ўринда мансабдорларга мурожаат қилмоқчиман, барака топгурлар, нарх ошираётганда ўзингизнинг эмас, халқнинг, оддий халқнинг чўнтагини ҳам ҳисобга олинг. Ишонинг, сиз бугун жуда осон топиб еяётган ўша гўшт, сиз бемалол сарфлаётган ўша бензин ва сиз бемалол ишлатаётган бошқа нарсаларга эга бўлиш учун халқ анчагина тер тўкади. Шуни ҳис қилинг.\nКиритилди: 16:46 11.09.2019. Ўқилди: 2761 марта. Фикрлар сони: 0 та.


Kitob.uz - Bolalar kutubxonasi, ћјЋ» ЌјЅ»≈¬Ч°збекистон халқ рассоми\nћјЋ» ЌјЅ»≈¬Ч°збекистон халқ рассоми\n—анъат шундай бир м¢ъжиза эканки, уни севиб бағрига кирган инсон доимо ¢зини Єш, навқирон сезиб, меҳнат қилиб толмас, ¢зи севган машғулотисиз ¤шай олмас экаи. “асвирий санъатга умр б¢йи ана шундай мафтун б¢либ келаЄтган рангтасвирчи рассом ћалик Ќабиев 1916 йилда “ошкент шаҳрида туғилган.\nћјЋ» ЌјЅ»≈¬—°збекистон халқ рассоми, профессор\n«ҲаЄтда ¢з қ¢шиғини топа олган, уни қайтарилмас оҳангда к¢пчиликка манзур қилиб куйлай олган санъаткорни бахтли деса б¢лади»,— деб таъкидлаган таниқли рассом °рол “ансиқбоев. –ассом ћалик Ќабиев ҳаЄти ва ижод й¢лида °. “анснқбоев таъ-кидлаганидек, нафақат ¢з овозига, балки бахтига ҳам эришган устоз санъаткор даражасига к¢тарилди. ” тажрибали педагог, услуби¤тчи олим сифатида ҳам танилди.\n—анъат шундай бир м¢ъжиза эканки, уни севиб бағрига кирган инсон доимо ¢зини Єш, навқирон сезиб, меҳнат қилиб толмас, ¢зи севган машғулотисиз ¤шай олмас экаи. “асвирий санъатга умр б¢йи ана шундай мафтун б¢либ келаЄтган рангтасвирчи рассом ћалик Ќабиев 1916 йилда “ошкент шаҳрида туғилган. ћалик Ќабиев тасвирий санъатнинг илк сабоқларини рассом Ѕаҳром Ҳамдамийдан ¢ргангач, устоз маслаҳатига биноан рассомлик билим юртига ¢қишга киради. 1937 йилда билим юртини имтиЄзли диплом билан муваффақи¤тли тугатгандан с¢нг эса шу ерда ¢қитувчи б¢либ ишлай бошлайди. °ша йиллардан бошлаб санъат борасидаги мустақил ижодий й¢ли бошланган эди. ” ¢з асарлари билан к¢р\n®шлигидан тарихий мавзуларга б¢лган қизиқиш ва ҳаракатлари зое кетмади. ¬ақтлар ¢тиши билан рассомнинг тарихдан ҳико¤ қилувчи ранг-лавҳа, чизма-тасвир ва кичик композици¤лари катта-катта полотноларга айланди. ћалик Ќабиев ¢з асарларида тарихий воқеалар мазмунини аниқ ифодалашга ҳаракат қилади.\nћ¢йқалам соҳибинннг асарларида ғо¤вий жиҳатдан бой б¢лган мавзулардан бири тарихий сиймолар образидир. Ѕуюк қомусий олим јбу –айҳон Ѕерунийнинг портрети 1972 йили ҳар жиҳатдан мукаммал ишланган.\nћутафаккир Ѕеруний образи рассомнинг бир неча йиллик\nизланишлари, портретнинг бир неча бор эскизлар ва ранглама-ларини ишлаши натижасида юзага келган. Ўу тариқа асарнинг бир нечта, бир-биридан фарқ қилувчи нусхалари ¤ратилган.\n1949 йили јл Ѕеруний вафотниинг 900 йиллиги муносабати билан олим портретини ¤ратиш учун конкурс эълон қилинади. Ѕу конкурсда ¢ттиз нафардан ортиқ ¢збекистонлик ва бошқа халқ-ларнинг йирик рассомлари иштирок этишади. Ўу танловда ћалик Ќабиев ҳам қатнашдп. ћусаввирнинг асарларидаги буюк олим об-\nрази бошқа рассомлар томонидан ишланган намуналарга нисбатан т¢лақонли, деб эътироф этилади. 1973 йилда эса Ѕсруний таваллудига 1000 йил т¢лиши муносабати билан иккинчи маротаба конкурс эълон қилинади.\n–ассом ћалик Ќабиев Ѕеруний образи устида изланиш-\nни давом эттириб ва нихо¤т иккинчи маротаба ҳам кон-\nкурс ғолиби б¢лди. Ѕу портрст конкурсдан с¢нг ёЌ≈— ќнннг\n“ урьер” журнали муқовасида ва хорижий мамлакатларнииг к¢пгина журнал ва газеталарида ҳамда откритка, марка, плакат тарзида бир неча бор нашрдан чиқарилди. ѕортретда илм муам-моларини ечишга чоғланган, вазмин, нигоҳи олисни к¢злаЄтган аллома характери ифода этилган. –ассом илм сирларини ечиш учун бутун вужуди билан киришган инсонпарвар олим јбу –айҳон Ѕерунийнинг бутун салобатини тасвирда гавдалантиради. —уратнинг кейинги этапларидаги китоблар илм-фанга боғлиқ б¢лган буюмлар—Ѕерунийнинг қомусий олим ва мутафаккир эканини ¤нада б¢рттириб к¢рсатилишига хизмат қилган.\nћусаввирнинг улкан ютуқларидан ¤на бири буюк шоир, адиб, файласуф ва давлат арбоби «аҳириддин Ѕобур образидир. Ѕобур образини ¤ратиш учун рассом јфғонистон, Ҳиндистон ва бошқа бир қанча хорижий мамлакатларда ҳам б¢лди. Ѕобур ¤шаган, ижод қилган, жанг қилгап жойларни ¢з к¢зи билан к¢рди. ћ. Ќабиевнинг Ѕобур шеъри¤ти билан батафсил танишгани, унинг аччиқ ва сермазмун ҳаЄтини мукаммал ¢рганганлигини, Ѕобурнинг навқирон ва т¢лақонли гавдалантирган портрети воситасида ҳис этамиз.\n¢пдан бериким Єру диЄрим й¢қдир,\nЅир лаҳзаю бир нафас қарорим й¢қдир.\nелдим бу сари ¢з ихтиЄрим бирла\nЋекин боруримда ихтиЄрим й¢қдир.\nЅобур ¢з юртидап олисларга кетиб, она юртига меҳру муҳаббатини ана шунга ¢хшаш изҳор қилаЄтган ҳолати, рассомнинг жонли б¢Єқ-ларида намоЄн б¢лган. ’уллас, Ѕобур портретидаги турли хил б¢Єқларда акс эттирилган туйғулар уйғунлиги бутун борлиғингиз-ни ранглар сеҳри билан қамраб олади.\n“асвирий санъатда тарихий шахслар образини ћалик Ќабиев ижодисиз т¢лиқ тасаввур қилиб б¢лмайди. јЄниқса, соҳибқирон јмир “емур образига рассомнинг мурожаат қилиши сабаблари хусусида т¢хталиш жоиздир. “ақдир тақозоси билан 1941 йил июнь ойида јмир “емур даҳмаси, с¢нгра ћирзо ”луғбек ва Ѕибихоним қабрлари очилганлиги маълум. Ѕир оз вақт ¢тгандан\nс¢нг қабрдан топилган ашЄлар, жумладан соҳибқироннинг бош су¤ги ҳам “ошкентдаги °збекистон халқлари тарихий музейига олиб келинган. Ѕу ҳақда мусаввир ҳико¤ қилади:«ћ.√ерасимов\nмузей биносида жаҳонгирнииг бош су¤ги асосида ҳайкал портрет ишлашни бошлаб юборади. ћен бу жараЄнни ¢з к¢зим билан к¢рганман. Ќачора, замон тақозоси экан. јлбатта, бу воқеа ростдан ҳам даҳшат! —оҳибқироннинг арвоҳи чирқираб, руҳи азоб чеккан б¢лиши табиий... °ша 1941 йилдан бери улуғ саркарда сиймосини ¤ратиш ни¤ти мени бир дақиқа ҳам тарк этгани й¢қ». Ёллик йилдан ортиқ вақт ичида јмир “емур образини ҳар томонлама ¢рганиш учун олиб борган тадқиқотлари, изланиш-лари ҳақида с¢злаб беришларини с¢раганимизда рассом бизга ¤на шу фикрларни баЄн қилдилар:\n«Ўу давр ичида јмир “емур ҳақида к¢плаб асарлар билан танишдим. ћавжуд миниатюраларни, қаерда б¢лмасин, имкони¤т даражасида қидириб топдим. ћен Ҳиндистоннинг алкутта, Ѕомбай шаҳарларидаги музейларда, Ёроннинг “сҳрон, »сфахон, “урки¤нинг »стамбул, ¢нЄ, »змир ва бошқа шаҳарларида, јнгли¤нинг «Ѕритани¤» музейида, ‘ранци¤, »спани¤ каби мамлакатлар музейларида сақланаЄтган миниатюраларнинг асл нусхаларини к¢рншга муваффақ б¢лдим. ”ларда јмир “емур турлича тасвирланган. Ҳиндистоннинг Ѕобур миниатюра мактаби, Ѕеҳзод (Ҳирот) миниатюра мактаби вакиллари чизган јмир “емур қиЄфаси бир-биридан тубдан фарқ қиладн. »стамбул музейидан жой олган “емур портрети ҳам бутунлай бошқача...\n’уллас, јмир “емур сиймосини ¤ратиш учун бир эмас, бир неча миниатюра мактабини ¢рганиб чиқдим. “арихий асарларни ¤ратишда аввало мен боболар руҳидан мадад с¢райман, ана шу нарса менга доимо далда бериб туради...» Ҳақиқатдан ҳам рассом бу портрет асаринн ¤ратиш борасида астойдил изланишлар олиб борган, ютуққа юксак маҳорати, м¢йқаламининг кучи туфайлн эришган.\n—анъат ихлосмандлари эътиборини ¢зига жалб қнлган јмир “емур портретида —оҳибқирон саркарда қиЄфасида гавдалан-тирилган. Ѕошига олтин тож кийган “емурнинг нигоҳи бир нуқтага қаратилган. ¬а жиддий хаЄл оғушида эканлиги чап қовоғини бир оз к¢тарилиб, қоши тепага чимирилганидан сезилиб туради. ”луғвор фикр билан бандлигидан далолат беради. ёз қиЄфаси асосан буғдой ранг туслар орқали тасвирланган. ѕешона, юз қисмида пайдо б¢лган чизнқлар, шунингдек, бурун, лаб, қулоқ, соқол, м¢йлов каби жойларидаги ҳолатлар “емурнинг Єши бир оз ¢тганлигини к¢рсатса-да, унинг тетик ва бақувватлилиги сақланганлиги ¤ққол сезилиб турибди.\nјйниқса бу ҳолат юзда к¢зга ташланаЄтгаи пишиқлик, чайирликни тасвирланишида ¤нада аниқроқ к¢ринадп. ∆иддий фикр ва хаЄл билан бандлиги эса соҳибқиронни ¤нада салобатли қилиб к¢рсатади. ≈лкадор, қ¢ллари эса бамайлихотир қиличга та¤нган ҳолда тасвирланган. ѕортретда қ¢л бармоқлари шундай характерли тасвирланганки, бу соҳибқирон “емурнинг машақ-қатли жангу жадаллардан мардонавор ¢тганини ¤на бир бор тасдиқлаб турибди. Ўарқона безатилган шоҳ саройининг бир б¢лаги, деразадан —амарқанд шаҳрининг манзараси к¢ринади. ƒевордаги фонда нақшин безаклар, соҳибқирон ¢тирган салтанат курсисининг бадиий бойлиги, шунингдек јмир “емур эгнидаги либосларнинг ¢зига хос қимматбаҳо к¢рииишига эга б¢лиши томошабинга завқ улашади.\nћалик Ќабнев буюк инсон јмир “смур образини тасвирлаш борасида катта муваффақи¤тни қ¢лга киритди. “емурни илм, санъат аҳилларига ҳомийлик қилган маърифат ҳомийси эканини ҳам ифодалай олди. ’уллас, ћалик Ќабиев шарқона характерга эга б¢лган “емурни узоқ ва машаққатли жангу жадаллардан с¢нгги ҳолатдаги образини тасвирлашга эришган.\n’окисор инсон ћалик ака аждодлар руҳини қайта-қайта бежиз эсламайдилар. ези келганда ¤на бир тарихий воқеани айтмасдан ¢тиб б¢лмайди. 1993 йил июнда устоз рассом бутун ижодий фаоли¤ти давомида меҳнат қилиб келган Ќизомий номидаги педагогика институтининг бадиий-графика факультетида жуда катта Єнғин пайдо б¢лди. Ёнг хавфлиси шунда эдики, устоз рассом-нинг шу бинодаги ижодхонасида «—оҳибқирон “емур», «ћирзо Ѕобур» каби шоҳ асарлари сақланаЄтган эди. Қарангки, фақатгина шу асарлар турган хона Єнғиндан мутлоқ зарар к¢рмаган. Ѕу ҳам буюк алломаларнинг арвоҳлари кучи б¢лса ажаб эмас!\n“арихий шахслар образини ¤ратиш нақадар мушкул. Ѕу муш-кулликларни ижодкор тинимсиз меҳнат машаққатлари билан дадил енга олган. –ассомнинг к¢плаб портретларида буюк сиймолар образи замонага ҳамоҳанг даражада гавдаланганлигини к¢рамиз ва беихтиЄр ҳайратланамиз.\nјмир “емур, Ѕеруний, Ѕобур, »бн —ино, ∆омий ва Ќавоий, јл –озий, –удакий, јл ’оразмий каби бир қанча йирик арбоблар, олим, шоир, мутафаккирларнинг образларини жонли тасвирлайди.\n“арихий мавзудаги бошқа асарларида мусаввир халқпарвар қаҳрамонлар образини ҳамда озодлик учун б¢лган халқ қ¢зғолонлари моҳи¤тини очиб беради. Ѕу борада, айниқса, «—питамен қ¢зғолони» асаридаги жанг пайти тасвири эътиборга молик. –ангтасвирчи рассом ћ. Ќабиев авлоддан-авлодга ҳико¤ қилиниб келинаЄтган тарихий воқеаларни астоидил ¢рганиб, тарих сирларини жонли рангларда тасвирлашга муваффақ б¢лган. јна шундай тарих сирларидан бири »скандар «улқарнайнга қарши жанг қилган с¢ғдийларнинг қаҳрамони б¢лмиш —питамен эди.\nЎунга ¢хшаш «XVII асрдаги —амарқандда ҳунармандлар қ¢зғолони», «∆иззахдаги 16- йилги қ¢зғолон» деб номланган\nкартиналари ҳам диққатга сазовор.\nћусаввир ћалик Ќабиевни юртимиздаги шогирди к¢п устоз, рас-сомларнинг етакчиси десак муболаға б¢лмайди. –ассом мактаб ¢қувчиларининг ҳам ¤қин д¢сти. ћ. Ќабиев ¢з ижодий ишлари би-лан нафақат шаҳар, балки қишлоқ мактабларида ¢қувчилар ва тас-вирий санъат ¢қитувчилари даврасида қизиқарли учрашувлар, суҳ-батлар билан қатнашиб, уларнииг билим олишларида к¢макдош б¢лмоқда. Ѕу эса рассом-мураббийнинг ҳар томонлама фаол жодкор эканлигининг белгисидир.


2019 йил октябрда давлат хизматчиларининг даромади ва мулкини декларация қилиш тўғрисидаги қонун лойиҳаси ишлаб чиқилгани ва 2020 йил бошидан амалга киритилиши айтилганига қарамай, бу муҳим ҳужжатни қабул қилиш ҳамон пайсалга солинмоқда.\nФақат жорий йил 7 январга келибгина Коррупцияга қарши курашиш агентлиги мазкур қонун лойиҳаси ишлаб чиқилганини эълон қилди.\nБундай кечикиш боиси нима? Нега унинг янги лойиҳасини ишлаб чиқиш керак бўлди? Бунинг сабабларидан бири қонуннинг биринчи лойиҳасига кўп салбий муносабатлар билдирилгани бўлиши эҳтимоли йўқ эмас.\nБиринчидан, декларация топшириши керак бўлган мансабдор шахслар рўйхатига президент ва бош вазир, шунингдек, парламент депутатлари, судьялар, ҳуқуқни муҳофаза қилиш идоралари раҳбарлари киритилмаган.\nБундан келиб чиқяптики, улар қонундан ташқарида ва юқорида туришлари керак. Ахир катта миқёсдаги коррупция аксарият ҳолларда улар ва уларнинг оила аъзолари томонидан содир этилади-ку.\nИккинчидан, қонуннинг илк лойиҳасида тақдим этилган декларациялар жамоатчиликка кўрсатилмаслиги эҳтимол тутилган. “Декларацияда қайд этилган маълумотлар махфий ҳисобланади ва улар ҳимоя қилиниши керак”, дейилган.\nБу ўтакетган бемаънилик ва халқаро амалиётга зид. Собиқ СССРнинг ғарбий қисмида, масалан, Украина, Молдова, Грузия ва ҳатто Россияда мажбурий декларациялаш тўғрисидаги қонунлар анча аввал қабул қилинган ва улар тегишли давлат идоралари веб-сайтларида тўлиқ эълон қилинади.\nБу эса жамият, айниқса, журналистлар ва нодавлат ташкилотларга вазиятнинг ҳақиқий ҳолатини тақдим этилган декларациялар билан тасдиқлаш имкониятини беради.\nЧиндан ҳам, мансабдор шахсларга хос коррупциясининг бевосита кўрсаткичи бўлган декларацияда қайд қилинмаган даромад ва мол-мулк борасида кўплаб журналистик текширувлар ўтказилган ва коррупционерлар фош этилган.\nУкраинада эса коррупцияга қарши курашиш бўйича нодавлат-нотижорат ташкилот мавжуд бўлиб, у ана шундай декларациялар асосида давлат хизматчилари даромадлари ва мол-мулкларига оид онлайн маълумотлар базасини украин ва ҳатто инглиз тилларида бериб боради. Бу хорижий банкларга ушбу шахсларнинг операциялари ва ўтказилган суммаларнинг келиб чиқишини текширишга имкон беради.\nЎзбекистонда бундай қонуннинг Коррупцияга қарши курашиш агентлиги тақдим этган янги лойиҳаси нималарни ваъда қилмоқда? Биттагина ижобий нуқта бор: янги лойиҳада президент ва бош вазир ҳам декларация топшириши шартлиги белгиланган.\nАммо хавфсизлик кучлари ва прокуратура органларининг юқори лавозимли мулозимлари ҳамда депутатлар ҳам декларация топширувчилар рўйхатига киритиладими, уларнинг декларацияларижамоатчиликка тўлиқ тақдим этиладими ёки йўқми, деган саволга аниқ жавоб мавжуд эмас.\nАгар йўқ бўлса, унда ушбу лойиҳа ҳам жиддий камчиликларга эга. Унинг очиқ муҳокамага қўйилмагани сабабли юзага келаётган кўплаб саволларга ойдинлик киритиш айни дамда имконсиз бўлиб қолмоқда.\nШу маънода, давлат органларининг шаффофлиги ва ҳисобдорлигини ошириши керак бўлган қонунни қабул қилиш амалиётининг ўзи ҳам шаффофлик принципларини бузган ҳолда, махфийлик муҳитида тайёрланмоқда. Бу Коррупцияга қарши курашиш агентлигининг эндигина шаклланаётган обрўсига соя солмоқда.\nУшбу қонун қачон қабул қилиниши ва кучга кириши ҳам аниқ эмас. Унинг лойиҳалардаги ҳийла-найранглар узоқ вақт давом этиши ва ҳукумат шунчаки халқаро кузатувчиларни, хусусан, Швейцария расмийларини лақиллатаётган бўлиши ҳақида жиддий гумонлар мавжуд.\nАхир айнан улар Гулнора Каримованинг мол-мулкини Ўзбекистонга ўтказиб бериш учун, аввало, бу активлар юқори мартабали виждонсиз амалдорлар, уларнинг қизлари ва куёвлари томонидан яна талон-тарож қилинмаслигига ишонч ҳосил қилишлари керак.\nЛондондаги Шарқ ва Африка тадқиқотлари институти таҳлилчиси Алишер Илҳомов фейcбук саҳифасидаги шарҳи.\ndata-title="Коррупционерларга зарба берадиган қонунни қабул қилиш ортга сурилмоқда" data-description="<!-- wp:paragraph --> <p>2019 йил октябрда давлат хизматчиларининг даромади ва мулкини декларация қилиш тўғрисидаги қонун лойиҳаси ишлаб чиқилгани ва 2020 ..." data-image="https://eltuz.com/wp-content/uploads/2018/09/rasm4073.jpg" data-url="https://eltuz.com/asosiy-mavzular/216382/" data-services="facebook,odnoklassniki,twitter,telegram" data-counter="ig">\n16 декабр 2020\n11 декабрь куни Евроосиё иқтисодий иттифоқининг онлайн саммитида Ўзбекистон ва Кубага ташкилот ҳузуридаги кузатувчи давлат мақоми берилди. Тадбирда ЕОИИга ...\n“Муштум”дан “Элтуз”га мактуб\nҲурматли тахририят, Муштумнинг издоши бўлган Элтуз, мен сизга ўзим ишлаган “Муштум” ҳақида ўйларим “Муштум” кеча ва бугун деган маънодаги ...


20 июнь, 2019, 00:30 1393\nТеглар:ПСЖ | Неймар\nУ катта эҳтимол билан яна Ла Лигага қайтиши мумкин.\nПСЖ клуби раҳбарияти жамоа ҳужумчиси Неймарни сотиб юборишга тайёр.\nLe Parisien нашри тарқатган хабарга кўра парижликлар 27 ёшли бразилиялик футболчини 300 млн еврога баҳолашмоқда. Бироқ, бундай катта нарх эвазига унинг бошқа жамоага ўтиш режаси амалга ошмаслиги мумкин. Чунки, ҳеч бир клуб бир футболчи учун бу қадар кўп маблағ сарфламайди.\nТаъкидлаш керакки, Неймарга харидор бўлган жамоалар унинг трансфер нархи пасайтирилишига умид қилишмоқда.\nЭслатиб ўтамиз, бундан аввалроқ Неймарга “Реал” ва “Барселона” клубларидан қизиқишлар бўлаётгани ҳақида хабарлар тарқалган эди.\nМаълумот учун, ПСЖ Неймарни 2017 йил “Барселона”дан 222 млн евро эвазига сотиб олган эди. У ўтган мавсум 23та ўйинда майдонга тушди ва 13та гол уришга эришди. Унинг клуб билан амалдаги шартномаси 2022 йилга қадар имзоланган.\nНеймар ПСЖнинг Хитойга борадиган футболчилари рўйхатига киритилди


“Эътиқод – қалб гавҳари” номли мақолалар кўрик-танловига марҳамат! | www.ziyouz.uz\nБош саҳифа Янгиликлар“Эътиқод – қалб гавҳари” номли мақолалар кўрик-танловига марҳамат!\n“Эътиқод – қалб гавҳари” номли мақолалар кўрик-танловига марҳамат!\n2015 йил – Кексаларни эъзозлаш йили ҳамда “Muxlis.uz” веб-сайтининг икки йиллиги муносабати билан 2015 йилнингн 20 май кунидан бошлаб “Эътиқод – қалб гавҳари” номли мақолалар кўрик-танловини эълон қилади.\nТанлов веб-сайт маъмурияти томонидан маънавий-маърифий ишлар самарадорлигини ошириш, аждодларимиздан мерос бўлиб келаётган умуминсоний қадриятларни асраб-авайлаш ва кенг тарғиб этиш, аҳоли, айниқса, ёш авлоднинг турли зарарли оқимлар таъсиридан ҳимоялашга ҳисса қўшиш мақсадида ташкил этилмоқда. Танлов қатнашувчиларининг ёши чегараланмаган.\nТанлов қўйидаги йўналишларда ташкил этилади:\n1. “Ислом – бағрикенглик ва меҳр-мурувват дини”\n2. “Миллий қадриятлар – бебаҳо бойлигимиз”. (маънавий таҳдидлар хусусида)\n3. “Диний ақидапарастлик – инсоният душмани”.\n4. “Кексаларни эъзозлаш – инсоний бурчимиз”.\n5. «Истиқлол шукронаси»\nТанловга юборилган мақолалар Times new roman услубида 14 шрифтда, бир интервал ҳажмида 3 қоғоздан ошмаслиги керак. Мақолаларга илова тарзида иштирокчи ҳақида маълумот ва унинг паспорт нусхаси юборлиши шарт. Белгиланган ҳар бир номинация бўйича биттадан ғолиб ва биттадан рағбатлантирувчи мукофот соҳиби ҳайъат аъзолари томонидан аниқланади.\nТанловга материаллар 2015 йил 20 майдан 31 августгача бўлган вақт мобайнида қабул қилинади. Танлов ҳайъати томонидан маъқулланган мақолалар сайтга қўйилади. Ғолиблар мамлакатимиз мустақиллигининг 24 йиллиги арафасида эълон қилинади.\nМақолаларни қуйидаги манзилга юборишингиз мумкин: [email protected] ёки [email protected]\nМурожаат учун телефон: + 99897 734 47 57, + 99895 194 83 83\n← Аввалги Аввалги Файзулла Қиличев. Мустақилликнинг фожиали йўли (1992)\nКейинги → Кейинги: Артур Шницлер. Редегонданинг кундалиги (ҳикоя)


27 июл 2021, Тошкент вақти: 11:37\nҚўшма Штатлар жума куни Хитойнинг Шинжон вилоятидаги бир йирик компанияга ва унинг икки расмийсига иқтисодий санкциялар эълон қилди. Бу чора уйғурлар ва бошқа этник озчилик элатларга нисбатан инсон ҳуқуқлари бузилиши давом этаётгани учун амалга оширилган.\nУшбу ҳаракат Президент Дональд Трамп Хюстондаги Хитой консуллигини ёпиш ҳақида буйруқ чиқаришидан бир ҳафта ўтиб содир бўлди. Пекин ҳам АҚШнинг Ченгду шаҳридаги консуллигини ёпишга қарор қилган.\nАҚШ Молия вазирлиги ўз баёнотида XPCC (Xinjiang Production and Construction Corps) номи билан танилган Шинжон ишлаб чиқариш ва қурилиш корпусини, XPCC собиқ партия котиби Сун Жинлонгни ҳамда XPCC партияси котиби ўринбосари Пенг Жиаруйни жазога тортган.\n"Хитой Коммунистик партиясининг Шинжонда уйғурлар ва бошқа мусулмон озчиликларга нисбатан инсон ҳуқуқларини бузиб келаётгани “аср доғи”дир", - деди АҚШ Давлат котиби Майк Помпео ўз баёнотида.\nХитой ҳукумати озчилик гуруҳларга нисбатан шафқатсиз муносабатда бўлганини рад этади ва уйғурлар тутқунликда сақланаётган лагерлар аслида касбий тайёргарликни таъминлаш ва экстремизмга қарши курашиш мақсадида очилганини айтади.\nВашингтон қабул қилган сўнгги чора ортидан компания ва унинг икки мансабдор шахсига қарашли АҚШдаги барча активлар музлатилади, америкаликларга улар билан алоқа қилиш тақиқланади ҳамда Сун Жинлонг ва Пенг Жиаруйнинг АҚШга киришига рухсат берилмайди.\nЎзини ошкор қилмаслик шарти билан гапирган АҚШ расмийларидан бирининг айтишича, жазога тортилган компания "Хитой Коммунистик партиясининг бевосита назорати остида турли хил вазифаларни бажарадиган махфий, ҳарбийлашган ташкилотдир".\n"Улар партиянинг кенг қамровли назорат қилиш, ҳибсга олиш ва тарғибот ишларини амалга оширишда бевосита иштирок этади. Бу йўл билан улар Шинжондаги уйғурлар ва бошқа этник озчилик вакилларини нишонга олишини биламиз", - деди расмий.\nЯқинда Вашингтон Шинжон Коммунистик партияси котиби, Хитойнинг қудратли Сиёсий бюроси аъзоси, айни пайтда XPCC биринчи партия котиби Чен Қуангуога, Шинжон Жамоат хавфсизлиги бюросига ҳамда бошқа вилоят расмийларига ҳам жазо чораларини эълон қилган эди.\nЯнги Америка хавфсизлик маркази эксперти Питер Харреллнинг айтишича, иқтисодий нуқтаи назардан, жума куни эълон қилинган санкциялар АҚШ босимининг жиддий тус олганини ва бу Хитойда фаолият юритаётган компанияларга огоҳлантириш эканини англатади.\n"Трамп маъмурияти ниҳоят мазмунли санкцияларни қабул қилди. Аввалги рамзий чоралардан фарқли ўлароқ, бу Шинжонга оид аниқ ҳаракат", - деди Харрелл.\nXPCC 1954-йилда ташкил этилган ярим ҳарбий гуруҳ ҳисобланади. У ҳарбий хизматдан озод қилинган аскарлардан ташкил топган ва вилоятнинг қурғоқчилик ерларида деҳқончилик хўжаликларини ташкил қилиш билан шуғулланган.\nКейинчалик шарқий Хитойнинг оддий фуқаролари ҳам корпусга қўшилди. Ҳозир унинг аъзолари сони 3,11 миллион кишидан ортиқ. Бу минтақа жами аҳолисининг 12 фоиздан кўпроғини ташкил қилади. Уйғур мусулмонлари яшайдиган минтақада ташкилот аъзоларининг деярли барчаси хан хитойларидан иборат.


04 август 2020, Тошкент вақти: 09:56\nЎзбекистон бош инфекционисти мамлакатдаги аксар шифохоналар, тиббиёт марказлари COVID-19 беморларига ажратилгани ортидан, бошқа оғир ва сурункали касалликка чалинган беморлар муолажасиз қолиб кетаётганидан хавотир билдирди.\nСоғлиқни сақлаш вазирлиги бош инфекционисти Эркин Мусабоевга кўра, сўнгги 4 ой ичида жигар циррозидан вафот этган беморлар сони COVID-19 касаллигидан ўлганлар сонидан 10 бараварга кўп бўлиши мумкин.\nВирусология илмий-тадқиқот институти директори ва Соғлиқни сақлаш вазирлиги бош инфекционисти Эркин Мусабоев Gazeta.uz Интернет нашрига интервью берди.\nИнтервьюда мутахассис коронавирус қурбонлари сони кескин орта бошлагани, соғлиқни сақлаш тизимидаги муаммолар ва COVID-19 беморларини уйида даволаш тизимига ўтилаётганига изоҳ берди.\nЭ. Мусабоевга кўра, Вирусология илмий-тадқиқот институти касалхонасида йилиги 3000 га яқин жигар циррози билан оғриган беморлар даволанади.\nШулардан тахминан минг нафари шифохона сўнгги 4 ойда карантинга ёпилгани учун муолажа ололмай қолган:\n- Ўртача 1000 нафар бемор шу пайт давомида даволана олмади. Мен тахмин қилишимча, шу вақт ичида 200 га яқин бемор COVID-19 дан эмас, балки цирроздан вафот этди. Тушуняпсизми?\nАгар биз коронавирус билан оғриган барча беморларни қабул қилишни давом эттирсак, кейинги босқичда кардиология марказини ёпиш керак бўлади, бу эса даҳшат. Қанчадан-қанча беморлар COVID-19 дан эмас, балки юрак хуружидан вафот этишади.\nКейин биз яна қандайдир бошқа клиникани ёпамиз, туғруқхонани ёпамиз, шароитлар кескин ёмонлашади, кейин эса шунчаки туғруқ пайтида ўлишни бошлашади. Айнан шу ҳодиса Италияда ва бошқа мамлакатларда содир бўлган — бу соғлиқни сақлаш тизимининг фалажланиши.\nШунингдек, бош инфекционист касаллик аломатлари бўлмаган ёки енгил бўлган коронавирус беморларининг 5 июлдан уйида даволанишга ўтилгани сабабларига ҳам изоҳ берди:\n- Ҳа, беморлар унчалик кўп бўлмаган даврда, биз клиникаларни ёпиб бўлса ҳам даволаш ишларини олиб бордик. Яна бизнинг Вирусология илмий-тадқиқот институтидаги клиникамизнинг мисолида — мамлакатда 25 киши коронавирусдан вафот этган бўлса, сизга айтганимдек, жигар циррозидан, тўлиқ даволана олмаганлиги сабабли вафот этганлар сони — 10 баравар кўпроқ. Шифохона бошқа тоифадаги касалларни қабул қилаверса, шунақа бўлади. Булар COVID-19 пандемиясининг билвосита қурбонлари дейилади. Сиз журналист сифатида бу ҳақда айтишингиз керак.\nБош инфекционист Э. Мусабоев дунёнинг ҳеч бир жойида беморлар 100% касалхонага ётқизилмаган, деб урғулади.\nМусабоевга кўра, Ўзбекистонда ўлим ҳолатларининг маълум бир даражада ўсиши кузатилиши мумкин:\n- Касаллик жуда ҳийлали ва айёр — у асоратларсиз тарзда кечади, кейин бирдан икки томонлама пневмония бошланади, бу ҳар доим ҳам яхши якунланмайди. Албатта, бемор шифохонанинг назорати остида даволанса бу унинг учун яхшироқдир. Лекин ҳозир бизнинг мутахассисларимиз миллий даволаниш протоколини ишлаб чиқишди, шифокорларимизни тайёрлашди ва уйда даволанаётган коронавирус беморларига қўнғироқ қилиш орқали тўғри текширув алгоритмини тузишди. Асосий асоратлар бор, агар улар пайдо бўлса, тез ёрдам чақиришингиз ва ушбу беморни касалхонага олиб боришингиз керак.\nВирусология илмий-тадқиқот институти директори ва Соғлиқни сақлаш вазирлиги бош инфекционисти Эркин Мусабоевнинг Gazeta.uz Интернет нашрига берган интервьюси билан тўлиқ қўйида танишишингиз мумкин:\n5 июль соат 10:00 ҳолатига кўра, Ўзбекистонда инфекцияга чалинганлар сони камида 9829 нафар, тузалганлар 6425 дан ошди, 32 бемор вафот этди.\nЎзбекистонда коронавирус эпидемияси билан боғлиқ маълумотларни Озодликнинг жонли блогида кузатишингиз мумкин:


Бетакрор Шаҳзода тез кунда кутилмаган йўналишдаги қўшиғи ва унинг клипини намойиш этади. » PopCorn.uz - Шоу Бизнес олами хақиқати\nБетакрор Шаҳзода тез кунда кутилмаган йўналишдаги қўшиғи ва унинг клипини намойиш этади.\nСана: 12.03.2017 2566 қайноқ\nБундан бир неча кун олдин эстрадамизнинг мафтункор хонандаси Шаҳзода мухлислари учун ажойиб совға тайёрлаётгани ҳақида хабар берган эдик. Бугун эса мазкур туҳфа борасидаги аниқ маълумотларни биринчилардан бўлиб сизларга маълум қилмоқчимиз.\nҲозирги кунда май ойида бўлиб ўтадиган яккахон концерт дастурига катта тайёргарлик олиб бораётган хонанда ўз йўналишидан буткул фарқ қиладиган ва сиз кутмаган услубдаги янги қўшиғини ёзиб тугатди. Бу қўшиқнинг номи “Ёмғир” деб номланади.\nҚўшиқ Нодир Азимов сўзи, Иқбол Муҳаммад мусиқаси ва Аҳлиёр Азимов аранжировкаси билан яратилган. Сўнгги икки кун ичида мазкур композиция учун видеоклип ҳам тасвирга олинди. Серқирра ижодкорлар Сарвар ва Комил режиссёрлигида яратилаётган клипнинг бош қаҳрамонини яратиш ҳар доимгидек маҳоратли актёр Улуғбек Қодировга топширилди. Бундан англаш мумкинки, клип сюжетида хонанданинг ўзи ҳам иштирок этади. Тасвирчилар “Shohona creative group” студиясининг операторлари Шаҳзод ва Бегзод.


Британиялик боксчи Энтони Жошуа супероғир вазн тоифасида нуфузли бокс версиялари бўйича учта чемпионлик камарини ҳимоя қила олди. У Лондонда ўтган 12 раундлик жангда болгариялик Кубрат Пулев устидан нокаут билан ғалабага эришди.\nЖошуа жангнинг 9-раундида рақибини нокаутга жўнатди. Боксчи WBA, WBO ва IBF версиялари бўйича чемпионлик унвонларини биринчи марта ҳимоялади. Жошуа ушбу камарларни 2019 йил декабрда америкалик Энди Руисга қарши реванш-жангдаги ғалабасидан кейин қайтариб олганди. Боксчилар ўртасида 2019 йил июнда ўтган илк жангда Руис техник нокаут билан 7-раундда ғалаба қозонганди. Жошуа бу мағлубиятигача IBF камарини 6 марта, WBA камарини 3 марта ва WBO камарини бир марта ҳимоялай олган.\nЭндиликда 31 ёшли Жошуанинг ҳисобида 24та ғалаба ва битта мағлубият бор.\n39 ёшли Пулев эса фаолиятидаги 2-мағлубиятга учради. Унинг ҳисобида 28та ғалаба бор. Болгариялик боксчи ушбу жангни IBF чемпионлик унвонига даъвогар сифатида ўтказган.\nСупероғир вазн тоифасидаги тўртинчли нуфузли версия – WBC’да британиялик Тайсон Фюри чемпион ҳисобланади.


Тадбирнинг биз учун алоҳида аҳамиятга молик жиҳати шундаки, унда ўзбекистонлик ФИФА рефериси Равшан Ирматов бешинчи бор қитъамизнинг “Энг яхши ҳаками” деб топилди. Ҳамюртимиз 2008, 2009, 2010 ҳамда 2011 йилларда ҳам ана шундай эътирофга лойиқ кўрилган эди.\nБугун бутун дунёда Р. Ирматовни ўз ишининг устаси, тажрибали мутахассис сифатида яхши билишади. Чунки у жуда кўплаб нуфузли мусобақаларда иштирок этиб, ўйинларни адолатли бошқариш, тўғри ва тез қарор қабул қила олиш фазилатлари билан катта ҳурмат қозонган. 2003 йилдан буён ФИФА таснифидаги мусобақаларда реферилик қилиб келаётган ҳамюртимиз футбол бўйича деярли барча йирик турнирларда қатнашган. Жумладан, 2007 ва 2009 йилларда ўсмирлар ҳамда ёшлар ўртасидаги жаҳон биринчиликлари, 2008 ва 2011 йилларда клублар ўртасидаги жаҳон чемпионатлари финали, 2011 йилги Осиё кубоги финали, 2012 йилда ХХХ ёзги Олимпиада ўйинларининг футбол учрашувлари, 2013 йилда Бразилияда ташкил этилган конфедерациялар кубоги баҳслари, шунингдек, 2010 ва 2014 йиллардаги футбол бўйича жаҳон чемпионати ўйинларида ҳакамлик қилгани фикримиз тасдиғидир.\nРавшан Ирматов мундиалларда жами тўққизта учрашувда бош ҳакам бўлиб майдонга тушган ягона рефери сифатида жаҳон рекордини ўрнатган. Бу Ўзбекистон фарзандлари истеъдод ва маҳорат, билим ҳамда заковат бобида ҳеч кимдан кам эмасликларининг яна бир амалий тасдиғидир.\nХалқаро майдонда мамлакатимизнинг спорт соҳасидаги шон-шуҳратини юксалтириш, ўзбек футболининг нуфузини ошириш, миллий футбол ҳакамлари мактабини ривожлантириш ишига қўшган муносиб ҳиссаси учун Равшан Ирматов Президентимизнинг 2014 йил 25 июлдаги Фармонига мувофиқ, “Эл-юрт ҳурмати” ордени билан мукофотланган.\nМазкур рукндаги бошқа мақолалар: « Гимнастика барча учун\tЧемпионлар лигаси иштирокчилари маълум бўлди »


Канчельскис: ""Насаф" ажойиб, ёш истеъдодларга тўла жамоа" - "Насаф" ФК расмий веб-сайти\n13 Apr 2019 Янгиликлар, "Насаф"га оид асосий хабарлар\nКанчельскис: ""Насаф" ажойиб, ёш истеъдодларга тўла жамоа"\nСуперлига доирасидаги "Насаф" - "Навбаҳор" (0:1) учрашувидан кейин меҳмонлар устози Андрей Канчельскис ўйин ҳақидаги фикрлари билан ўртоқлашди.\nАндрей Канчельскис: - Яхши ўйин бўлди. "Насаф" ажойиб, ёш истеъдодларга тўла жамоа. Бу жамоанинг келажаги порлоқ эканлигига шубҳа йўқ. Қувонарлиси, "Насаф" футбол ўйнашни ёқтирадиган жамоа. Ўйлашимча, биз ҳақли равишда ғалаба қозондик. Чунки бизда ўйин давомида кўплаб вазиятлар юзага келди.\n- Тан олиш керак, рақиб яхши таассурот қолдирди. "Насаф"даги шароитларга қойил қолиш керак. Футбол учун барча нарса шай. Ажойиб ўйингоҳ, сифатли майдон ва зўр мухлислар. Бугунги футбол атмосфераси учун барчага раҳмат. Бундай майдонда футбол ўйнаш жуда ёқимли. Очиғи, муҳитни ва майдонни кўриб футбол ўйнагим келди. Афсуски ҳозирги ҳолатим футбол ўйнашга ярамайди (кулади).\n- Жамоамизнинг ўйинга ёндошуви менга ёқди. Омад биз тарафда бўлди, гол урдик. Иккинчи бўлимда ҳам гол уриш учун вазиятлар юзага келтирдик.\n- "Навбаҳор"да ажойиб коллектив бор. Бугунги ўйин учун футболчиларга тасанно. Жамоамиз келгуси ўйинларда ҳам шундай руҳда ишлашда, футбол ўйнашда ва курашишда давом этади.\n- Намангандан келган мухлисларга алоҳида раҳмат. Тўғри, улар бугун камчиликни ташкил қилди. Лекин муҳими улар биз билан бирга бўлишди.\n- "Насаф"ни ўйиндан аввал чуқур таҳлил қилиб, диққат билан ўргангандик. Уларга бўш ҳудуд қолдирмадик. Айнан шу жиҳат ҳам муҳим роль ўйнади. "Насаф"нинг қанотларини ёпишга эришдик. Чунки айнан қанот футболчиларининг тезлиги ва фаоллиги эвазига рақиб анчайин хавфли жамоага айланади. Шунингдек, бугун майдон марказини бой бермадик. "Бунёдкор" билан баҳсда айнан шу тарафлама ютқазгандик. Ўйиндаги тартиб эвазига қимматли ғалабани қўлга киритдик.\n- Касьяннинг жароҳати ҳақида айни пайтда аниқ бир нарса дея олмайман. Ҳаммаси эртага маълум бўлади. Агарда уни кўп муддатга йўқотадиган бўлсак, унда бу катта йўқотишга айланади.\n- Тўғри, Славко Лукич бугун мажбуран марказий ҳимояда ўйнади. Умид қиламизки, тез орада "Насаф" учун жуда кўп иш қилган Игорь Голбан сафимизга қайтади. Лукичнинг бугунги ўйини ва майдондаги мажбуриятларини аъло даражада бажарганидан кўнглим тўлди. Нафақат Лукич, балки барча бугун ўз ишини аъло бажарди.\n- "Насаф" ҳақида илиқ фиклар билдиришим мумкин. Юқорида айтганимдек ажойиб жамоа. Билишимча, айни пайтда жамоа олдида молиявий муаммолар юзага келган. Бугун омад бизга келиб боқди. Келгуси учрашувларда "Насаф"га омад тилайман.\nПревью: “Насаф” - “Пахтакор”


Алишер Файз фарзандли бўлди - www.Voydod.net\nАлишер Файз фарзандли бўлди Bo'limi: Новости Мира\n5 Ўзбекистонда хизмат кўрсатган артист Алишер Турдиев фарзандли бўлди. Бугун, 19 ноябрь куни соаттунги 3 ларда хонанданинг рафиқаси қиз фарзандни дунёга келтирди. Алишер Турдиевнинг бир қиз ва бирўғли бор эди. Энди унинг қизалоқлари иккита бўлди. Алишер Файз тахаллуси билан яхши таниш бўлган хонандаЎзбекистон Республикаси мустақиллигининг 21 йиллиги муносабати билан Ўзбекистонда хизмат кўрсатган артистунвони билан тақдирланган эди. Миллий эстрада йўналишида ижод қиладиган Алишер миллий оҳангдаги қўшиқларибилан шуҳрат қозонган. Бундан ташқари у ўзининг аксарият қўшиқлари матни муаллифи ҳамдир. Манба:www.darakchi.uz Barcha izohlar: 0


Тожикистон: Ислом уйғониш партияси биринчи марта парламентга кирмай қолди\nТожикистонда ўтказилган парламент сайловларида 1991 йилдан бери биринчи марта Коммунистлар ва Ислом уйғониш партияси мағлубиятга учради. Президент Эмомали Раҳмон мансуб бўлган партия ғолиб деб топилган мазкур сайлов қонунбузарликлар билан ўтгани халқаро кузатувчилар томонидан эътироф этилди.\nТожикистон мустақилликка эришган 1991 йилдан бери биринчи марта мазкур мамлакат парламентига Коммунистлар ва Ислом уйғониш партияси вакиллари сайланмай қолди.\nТожикистон Марказий сайлов комиссияси раиси Шермуҳаммад Шоҳиён 2 март куни президент Эмомали Раҳмон раҳбарлигидаги Халқ демократик партияси 1 март куни ўтказилган парламент сайловида сайловчиларнинг 62,5 фоиз овозини олганини эълон қилди.\nШермуҳаммад Шоҳиёнга кўра, овоз беришда сайловчиларнинг 87,7 фоизи иштирок этди. Халқ демократик партияси билан бир қаторда Аграр партия 11,8 фоиз, Иқтисодий ислоҳот партияси 7,6 фоиз, Социалистик партия 5,5 фоиз овоз олиб парламентда ўринларга эга бўлди.\nТожикистон Ислом уйғониш партияси раиси Муҳиддин Кабирий сайлов қонунбузарликлар билан ўтказилгани сабабли мазкур сайлов натижаларини тан олмаслигини билдирди.\nХалқаро кузатувчилар овоз бериш жараёнида бир одам бир неча бюллетенларни овоз бериш қутисига ташлагани, овозларни санаш жараёнига жиддий ёндошилмагани каби ҳолатлар кузатилганини билдирмоқда.\n-Бизнинг миссиямиз ҳукмрон партия, президент, ҳукумат ва сайлов комиссияси ўртасидаги чегаралар ювиб ташлангани тўғрисида етарли далилларни тўплади. Бир мисол келтираман. Матбуот сайлов жараёнида 90 фоиз ҳукумрон партия, ҳукумат ва сайлов комиссияси фаолияти ҳақида ёзди. Материалларнинг фақат 2 фоизигина бошқа партиялар фаолиятига боғлиқ. Партиялар фаолияти телевидения орқали деярли ёритилмади. Бу фақат битта мисол. Биз Ислом уйғониш партияси ва Социал-демократлар партияларига нисбатан сайлов қонунлари чеклаб қўйилганига гувоҳ бўлдик, - деди ЕХҲТнинг Тожикистондаги сайловларни кузатиш миссияси раҳбари Миклош Харасти.\nСайловда енгилгани айтилган Тожикистон Ислом уйғониш партияси Марказий Осиёда расман рўйхатга олинган ягона ислом партиясидир. Тожикистонда 1992-1997 йилларда бўлган фуқаролар урушига барҳам берилишида мазкур партия жуда катта аҳамият касб этгани айтилади.\nТожикистоннинг 62 ёшли президенти Эмомали Раҳмон эса 1992 йилдан бери мамлакатни бошқариб келади.


ФИФАнинг 100 ёшли собиқ президенти Авеланж шифохонага ётқизилди\n00:29 / 03.07.2016\nФИФАнинг собиқ президенти Жоао Авеланж Рио-де-Жанейроги шифохонага ётқизилган, у бу ерда пневмония хасталигидан даволаниш курсларини ўтайди. Бу маълумот унинг рафиқаси Анна-Мария томонидан тасдиқланган.\nSamaritano шифохонаси матбуот хизмати хабарига кўра, 100 ёшли ушбу бразилияликнинг аҳволи айни вақтда барқарорлашган.\nБундан олдинроқ Авеланж 2016 йилги олимпиада ўйинларини кузатиш учун боришни мўлжаллаётгани ҳақида хабарлар берилганди.\nМаълумот учун, Авеланж 1974 йилдан 1998 йилгача ФИФА раҳбари сифатида фаолият кўрсатган. У кейинги йиллар давомида ташкилотнинг фахрий президенти бўлган, 2003 йилда эса ўтган асрнинг 90-йилларида ФИФАда порахўрлик жиноятлари амалга оширилгани ҳақидаги можаролар фонида бу лавозимини тарк этганди.


Ҳадис илми мактабига ўқишга кирмоқчи бўлганлар учун бепул тайёрлов курси очилмоқда\nҲадис илми мактабига ўқишга кирмоқчи бўлганлар...\n12.06.2019 09:57 0 1491\nЎзбекистон мусулмонлари идораси тасарруфидаги Ҳадис илми мактабига 2019-2020 ўқув йили бўйича ўқишга кириш истагида бўлган абитуриентлар учун жорий йилнинг 17-29 июнь кунлари мобайнида Тошкент ислом институтида бепул тайёрлов курси ташкил этилади. Бу ҳақда идора матбуот хизмати хабар берди.\nТайёрлов курси учун абитуриентлардан ҳужжатлар 2019 йилнинг 11 июнидан 15 июнигача қабул қилинади.\n- паспорт нусхаси (асл нусхаси кўрсатилади);\n- ўрта махсус ислом таълим муассасасини битирганлиги ҳақида ҳужжат нусхаси;\n- 4 дона рангли фотосурат (3,5 х 4,5 ҳажмдаги).\n- Ҳадис истилоҳлари;\n- Ҳадис шарҳлари;\n- Араб тили.\nЭслатма: Тайёрлов курси иштирокчилари ётоқхона билан таъминланмайди.\nМанзил: Тошкент ислом институти.\nТошкент шаҳар, Олмазор тумани, Зарқайнар 18-берк кўча, 47-уй.\nҳадис илми мактаби тайёрлов курси\n41 нафар тингловчи Инҳа университети талабаси бўлди\nТайёрлов курси тингловчилари кириш имтиҳонларисиз Инҳа университети талабасига айланади\nҲадис илми мактаби ташкил этилди\nПрезидент учта стратегик масалани маълум қилди\n#Ўзбекистон - 1625


Дарҳол ўчириб ташланг! Телефон батареясининг қувватини...\n«Bitdefender» антивирус компанияси смартфонларнинг аккумуляторлари қувватини тез тугатиб қўядиган 17 та андроид-иловани аниқлашди. Уларнинг тўлиқ рўйхати компания сайтида маълум қилинди.\nУлар ҳар хил: офис иловаларидан тортиб — ўйинларгача, барчасида реклама намойиш этувчи махсус алгоритмлар бор. Ўрнатилганидан сўнг, дастлабки 48 соатда рекламалар кам-камдан кўрсатилади, кейин эса сони кескин ошиб кетади.\nҚолаверса, рекламалар берилиши бетартиблиги боис, андроид хавфсизлик воситалари уларни аниқлаш, манба-иловаларни топишда қийналади.\nМутахассисларга кўра, рўйхатга киритилган 17 илова «зарар етказувчи» эмас, балки «потенциал хавфли» сифатида таснифланган. Улар номи ёки функциясида кўрсатилган вазифа билан эмас, асосан агрессив реклама тарқатиш билан шуғулланади. Тинмай реклама оқимининг келиши, турган гапки, аккумулятор кучини олиб қўяди.\nреклама смартфон мобил илова аккумулятор Android\nИқтисодиёт 06/05, 17:25\n«Микрокредитбанк»: юридик шахслар учун қулай шартларда «Business online» кредити\nХориж 04/05, 17:12\nЖамият 29/04, 19:20\nMinerva City: Қурилишнинг биринчи босқичи 2021 йилда муддатидан олдин қуриб битказилади\n#коронавирус - 4658\n#Ҳиндистон - 611\n#Шавкат Мирзиёев - 2124\n#Самарқанд - 686


Сирдарёда қон қақшаган 5 хонадон: “Ҳар куни юлдузларга қараб қайси бири дадам деяпти” | Qalampir.uz\nЖамият\t14 Февраль 21:51 25547\nКун сайин Ўзбекистонда йўл-транспорт ҳодисалари сони ортмоқда. Уларнинг аксарияти юқори тезликда ҳаракатланиш натижасида бошқарувни йўқотиш оқибатида содир бўлмоқда. Жорий йилнинг 1 февраль куни Сирдарё вилоятида икки машина тўнашуви юз бериб, 5 киши ҳалок бўлгани ҳақида хабар бергандик. ИИВ йўл ҳаракати хавфсизлиги бош бошқармаси ходимлари Сирдарёга жабрланганларнинг хонадонига борди. Вазиятни ўрганиб, воқеа иштирокчилари, қурбонларнинг оила аъзолари билан суҳбатлашди.\nИИВ ходими Жавлон Тошбоевга кўра, 19 ёшли Шоҳруҳ Беркинов йўл ҳаракати қоидаларининг қувиб ўтиш қоидаларига амал қилмай, Cobalt русумли автомашинасида ҳаракатланган. Тезлик юқори бўлгани боис бошқарувни йўқотган. Йўлни ажратиб турувчи бетон тўсиққа урилиб, қарама-қарши йўналишдаги Damas русумли автомашинанинг ён тепа қисмига бориб урилган. Damas’да бўлган 5 нафар фуқаро вафот этган. Яна икки нафари ва ҳайдовчи шифохонага ётқизилган.\nҲодисада вафот этганлардан бири 32 ёшли Акмал Мусулмонқуловнинг турмуш ўртоғи Санобар Эрбекова воқеага ўз муносабатини билдирган.\n“Фарзанд кутаётгандик. Турмуш ўртоғим шифохонага ўзим олиб бориб, ўзим олиб келаман деб юрарди. Уйимизни битказиб тўй қилмоқчи эдик. Шунча оилани қақшатди. Болаларимизни бир умрга етим қилди”, дея йиғлайди бева аёл.\nВоқеага Шоҳруҳ Беркиновнинг онаси Гулбаҳор Мавлонова қуйидагича изоҳ берган:\n“Бу ҳам Худонинг иши экан. Болам бировни ўлдираман ёки бировни босиб кетаман, деб йўлга чиқмаган. Энди бу ҳалокат боламни кутиб турган эканда. Иложим йўқ. Пешонасига шу нарса ёзилган экан. Бундан қочиб қутулишнинг иложи йўқ экан”.\nЛавҳани кўриб турган Ўзбекистон хотин-қизлар қўмитаси эксперти Шоҳруҳ Беркиновнинг онасига ўз эътирозларини билдирган. Фарзандга етарли даражада тарбия, билим берилмаслини натижасида бундай ҳолатлар юз беришини айтади.\n“Энди 28 ёшга кирардилар. Ўзим 23га. Болажон эди. Маҳалламиз болаларини болам, болам дея эркалаб юрардилар. Ҳамманинг боласини эркалаган, ўзининг боласини бир марта эркалай олмади. Боласининг дадам деб орқасидан югурганини кўролмади-ку! Болам дадасини сўраса, қандай жавоб бераман? Ҳали сочларига бир дона оқ тушмаганди. Айбдор жазоланишини ва менинг ҳолимга ҳеч ким тушмаслигини истайман”, дея кўз ёшларини яшира олмаган Марҳум Дилшод Эралиевнинг беваси Ҳилола Эралиева.\nШоҳруҳ Беркиновнинг отаси Алишер Мавлонов эса ўғлини қуйидагича оқлайди:\n“Бошқа машиналарга зарар етказмай деб машинани у ёқдан бу ёққа олиб қочгандир. Зиён қиламан деб бирортасини қувмаган ҳам. Ҳаммадан ўзини олиб қочгандан сўнг иложи йўқ ўзини қарама-қарши томонга олиб қочиб кетган”, дея ўз фарзандининг ҳаракатларини оқлаган.\nҲали 30га ҳам кирмаган Сафарали Маҳкамовнинг аёли икки фарзанди билан қақшаб қолган.\n“У жуда ҳам меҳнаткаш, меҳрибон эди. Мен борман, сен ҳеч нарсани ўйлама дерди. Қизимизни баҳорда инглиз тили курсига бермоқчи эдик. Ўша куни боғчадан дадам қани деб йиғлаб келди. Даданг фаришта бўлиб осмонга учиб кетди дедим. Ҳар куни юлдузларга қараб қайси бири дадам, бизга қараб турибдими деяпти”, дейди Муҳайё Маҳкамова.\nЛавҳада QALAMPIR.UZ мухбири Баҳодир Аҳмедов ҳам ўз хулосаларини айтиб ўтган. Бу ҳолат кўпинча тўқликка шўхликдан келиб чиқиши, ҳолатни айбланувчининг яқинлари юракдан ҳис қилмаётгани учун оддийгина фалокатга йўяётганини танқид остига олган.\nМухбирнинг Шоҳруҳ Беркиновнинг отаси Алишер Мавлоновга вафот этганларнинг яқинларидан хабар олган-олмаганлиги ҳақидаги саволига қуйидаги мазмунда жавоб берган:\n“Бора олганим йўқ. Ҳозирги вақтда боришим мумкин эди, лекин ҳолатни ортга қайтара олмасдим. Тириклар учун курашишни хоҳлаб, уларнинг атрофидан кета олганим йўқ. Шифохонада даволанаётганларнинг олдидан кета олганим йўқ. Кейинроқ албатта бораман”, деб айтган.\nЙўл транспорт ҳодисасига “Хўжа алламбардар” жомеъ масжиди имом-хатиби Раҳмонберди Раҳмонов ҳам ўз муносабатини билдирган:\n“Етим қолган 12 гўдакнинг ноласи Аллоҳнинг Аршига етиб боради. Кўкни ларзага келтиради. Пайғамбаримиз Муҳаммад с.а.в. ҳадиси шарифда келтирилишича, “Ким зарар етказса, Аллоҳ уни зарарга қўяди. Ким одамларга машаққат туғдирса, Аллоҳ уларни машаққатга қўяди” деб марҳамат қилганлар. Баъзи бир мусулмон мамлакатларда 120 километр соат тезликдан юқори тезликда ҳаракатланиб автоҳалокат натижасида вафот этса, ўша инсонга жаноза буюрилмайди. Бу билан ўзини-ўзи ҳалокатга ташлайди. Аллоҳ Таоло Қуръони Каримда “ўз қўлларингиз билан ўзингизни ҳалокатга ташламанг” деб айтган. Бундай юқори тезликда нима топиш мумкин? Аллоҳ мўтадил ҳаракатланишга чақиради. Расулуллоҳ бошқа ҳадисида тез юриш мўминнинг зийнатини кетказишини айтганлар. Динимизда била туриб зарарга бориш ҳам йўқ”.\nМаълумотларга кўра, биргина ўтган январь ойининг ўзида Республика бўйлаб ЙТҲда ҳалок бўлганларнинг сони 114 кишини ташкил қилади. Агар шу ҳол давом этса, февраль ойида бу кўрсаткич ошиши мумкин экан. Юқоридаги Сирдарёдаги мудҳиш ҳолатдан хулоса чиқарайлик. Ўзбекистонда бевалар ва етимлар сони ошишини олдини олайлик.\n02 Июль 19:09 43503\n03 Июль 12:06 36093\n02 Июль 10:48 30984\n02 Июль 13:09 30131\n04 Июль 19:01 23165


Ўзбекистон Республикаси Президентлигига номзод Мақсуда Ворисова сайловда овоз берди\nЎзбекистон Республикаси Халқ демократик партиясидан Ўзбекистон Республикаси Президентлигига номзод Мақсуда Ворисова пойтахтимизнинг Учтепа туманидаги 206-сайлов участкасида овоз берди.\nМамлакатимизда бўлиб ўтаётган айни сайловга ҳар қачонгидан ҳам жиддий ҳозирлик кўрилгани, шу кунларда бутун юртимиз сайлов руҳи билан яшаётгани ҳар қадамда яққол сезилмоқда. Фуқароларнинг ҳуқуқ ва эркинлигини, миллий сайлов қонунчилигини жаҳон андозаларига ҳамоҳанглигини таъминлашга устувор аҳамият қаратилмоқда. Эрта тонгданоқ ҳамюртларимиз мамлакат сиёсий ҳаётида иштирок этиш учун ростмана фаоллик ва масъулият билан ёндашаётганига гувоҳ бўлдик.\nАйтиш жоизки, миллий сайлов тизими муттасил такомиллашиб бормоқда. Ривожланган давлатларнинг бу борадаги илғор тажрибаси ва миллий анъаналаримизнинг ўзаро уйғунлаштирилиши натижасида миллий сайлов қонунчилигимизда халқимиз ўз хоҳиш-иродасини эркин билдиришини таъминлайдиган жиҳатлар ўз ифодасини топаётир. Бу йилни сайловлар очиқлик, шаффофлик, ошкоралик тамойиллари асосида бўлиб ўтмоқда. Бунда 2019 йилда қабул қилинган Сайлов кодекси муҳим асос бўлиб хизмат қилмоқда.\nЎзбекистон Республикаси Халқ демократик партияси аҳолини ижтимоий ҳимоялаш, айниқса эҳтиёжманд қатламларга эътиборни кучайтириш, ижтимоий-маърифий йўналишдаги масалаларга эътибор қаратиб келмоқда.\nҲамюртларимиз Ўзбекистон Республикаси Президенти сайловида фаол қатнашмоқда. Бу эса уларнинг Ватан тақдири, юрт келажаги, фарзандларимизнинг эртанги кунига масъулиятни астойдил ҳис этаётганидан дарак беради.


Славиша Стоянович: Мухлислар “Навбаҳор”нинг ўйинини соғинишди\n20 июнь, 2021, 14:00\n"Лочинлар" бугун ишқибозларга ғалаба тақдим этмоқчи\nСуперлига 10-туридан ўрин олган “Навбаҳор” – “Машъал” жамоалари ўртасидаги учрашув арафасида “лочинлар”нинг сербиялик тажрибали ҳужумчиси Славиша Стоянович бўлажак ўйин ҳақидаги фикрлари билан ўртоқлашди. Бу ҳақда клуб матбуот хизмати хабар берди.\n- Ўзбекистон миллий терма жамоаси ЖЧ-2022 саралаш баҳсларида иштирок этганлиги боис, Суперлигада бир ойча танаффус юзага келди ва мухлислар “Навбаҳор”нинг ўйинини соғинишди. Шу боис, бўлажак баҳсга жиддий тарзда тайёргарлик кўрдик ҳамда жамоамиз иштирокидаги баҳсларни соғинган ишқибозларга ғалаба туҳфа этиш ниятидамиз.\nМуборакликлар жорий мавсумни омадсиз тарзда ўтказаётган, айни пайтда турнир жадвалининг пастки поғоналарида боришаётган бўлса-да, жамоамизга муносиб қаршилик кўрсатишга интилишлари тайин. Бир сўз билан айтганда, Суперлигада кучсиз жамоа йўқ ва ҳар бир рақибга ҳурмат билан муносабатда бўлиш лозим.\nУмид қиламанки, “Машъал” билан бўладиган учрашувни томоша қилгани стадионга ташриф буюрадиган ишқибозлар жамоамизни ҳар доимгидек фаол тарзда қўллаб-қувватлашади ҳамда биз – футболчиларга руҳий далда берган ҳолда, ғалаба сари руҳлантиришади. Таъкидлаганимдек, биз ҳам мухлисларнинг ишончларини оқлашга ҳаракат қиламиз, - деди Славиша Стоянович.


Кадастр соҳасига оид айрим давлат хизматлари нархлари қисқартирилди ва соддалаштирилди – Элликқалъа тумани ҳокимлиги\nКадастр соҳасига оид айрим давлат хизматлари нархлари қисқартирилди ва соддалаштирилди\n01.05.2021 18:00:05 446 Баспаға шығарыў\nКадастр соҳасида жисмоний ва юридик шахсларга давлат хизматларини кўрсатишни янада такомиллаштириш, “Бизнес юритиш” йиллик ҳисоботида мамлакатнинг рейтингини яхшилаш ҳамда аҳолига қулай ва шаффоф давлат хизматларини кўрсатиш мақсадида Вазирлар Маҳкамаси 2020 йил\n2 сентябрдаги 535-сон қарор қабул қилинди.\nкўчмас мулк объектига кадастр паспортини бериш;\nкўчмас мулк объектларини қонун асосидаги ипотека ва ипотека тўғрисидаги шартномаларни давлат рўйхатидан ўтказиш;\nўзганинг ер участкасидан чекланган тарзда фойдаланиш ҳуқуқи (сервитут) тўғрисидаги келишувни рўйхатдан ўтказиш;\nфуқароларнинг номида шахсий турар жой мавжуд ёки мавжуд эмаслиги тўғрисида маълумотнома беришнинг тартиби белгиланди.\nҚарорга кўра, қуйидаги ҳолларда кадастр паспортини расмийлаштириш бепул амалга оширилади:\nкадастр паспорти йўқолганда (яроқсиз ҳолга келганда) бепул кадастр паспортини бериш;\nкўчмас мулк объектининг бир қисми бегоналаштирилганда объектнинг қолган қисмига ёки реконструкциясиз тоифаси ўзгарганда.\nЮқорида қайд этилган ҳолларда кадастр паспорти уч иш куни мобайнида расмийлаштирилади.\nКўчмас мулкни давлат рўйхатидан ўтказилганлиги тўғрисидаги реестрдан кўчирмани ҳамда кадастр паспортини бир вақтда олиш;\nкадастр паспорти, объектни фойдаланишга қабул қилиш далолатномаси, кўчмас мулкни давлат рўйхатидан ўтказилганлиги тўғрисидаги реестрдан кўчирмани бир вақтда олиш имкони яратилмоқда.\nБундан ташқари айрим давлат хизматлари нархлари қисқартирилди ва соддалаштирилди\nЖумладан: Фуқароларни номида шахсий турар жой мавжуд ёки мавжуд эмаслиги ҳақида маълумотнома бериш хизмати учун БҲМнинг 3 фоизи ундирилади\n(аввал БҲМнинг 20 фоизи ундирилган);\nмуддати 3 иш куни этиб белгиланди\n(аввал 5 иш куни бўлган).\nЭлликқалъа тумани Давлат хизматлари маркази катта мутахассиси: О.Эримбетов


“Ўзбекнефтгаз” АЖ: 10 ноябрдан бошлаб “UNG” ёқилғи қуйиш шохобчалари тармоғи орқали сотилаётган бензин нархи арзонлашди — Review.uz\n“UNG Petro” корхонаси директори Мирзоҳид Мусаев маҳсулот таннархи пасайса, уни сотиш нархи ҳам пасайиши ҳақида маълум қилди.\n10 ноябрдан бошлаб “Ўзбекнефтгаз” АЖ томонидан “UNG” миллий бренди остидаги ёқилғи қуйиш шохобчалари тармоғи орқали сотилаётган, импорт қилинган АИ-95 нархи 6600 сўмдан 6300 сўмга арзонлаштирилди. Бу ҳақда “Ўзбекнефтгаз” АЖ матбуот хизмати хабар қилди.\n“Бизни корхона бозор муносабатларига тўлиқ амал қилиб боради маҳсулот таннархи пасайса, уни сотиш нархи ҳам албатта камайтирилади. Бундан кейин ҳам бу амалиёт давом эттирилади”, – дейди “UNG Petro” корхонаси директори Мирзоҳид Мусаев.\nЭслатиб ўтамиз, 15 сентябрдан бошлаб UNG АЁҚШларида импорт ва маҳаллий Аи-92 бензини нархи 5500 сўмга қадар арзонлаштирилган эди.


Ўзбекистонда 1 октябрдан қандай муҳим ўзгаришлар кучга киради?\nПрезидент бир гуруҳ ўқитувчи ва мураббийларни давлат мукофотлари билан тақдирлади\nНаманганда вазир бошлаган ташаббус қўллаб-қувватланмоқда\nБилдиришномалар ва эълонлар рукни!\nХайрулло Бозоров: Наманган халқига таъзим қиламан\n1. Шўрқўрғонда "Халқ кутубхонаси" ўз фаолиятини бошлади\n2. "Қувватбахш" ичимликлар сотиш тақиқландими?\n3. ДХХ ҳаракатга келди: чегарада ушланган товарлар\nМамлакатимиз ҳудудига кириб келиши мумкин бўлган ҳар қандай маҳсулот ёки буюмлар давлатимиз чегарасида ҳуқуқни муҳофаза қилиш идораларининг доимий диққат марказида бўлиб келади. Аммо бу ўткир ҳақиқатни айримлар ҳамон тушиниб етмаётганликларидан ачиниб кетасан киши.\n4. Президент Ўзбекистон аҳлини Ҳайит билан табриклади\n5. Олмалиқда кутилмаган якун: "Навбаҳор" тайёр ғалабани бой берди\nЎйиннинг охирги лаҳзаларида тайёр ғалабани қўлдан чиқарган “Навбаҳор” жамоаси суперлиганинг кучли бешталиги сафига кириб олиш имкониятидан мосуво бўлди.\n6. Ҳинд компанияси Наманганда замонавий кардиология ва турар-жой мажмуасини қуради\nНаманган шаҳар ҳокими Шавкатжон Абдураззоқов “Инвесторлар куни” муносабати билан Ҳиндистон компанияси делегацияси вакилларини қабул қилди.\n7. Янгиқўрғонда Марказий Осиёдаги улкан цемент заводи қурилиши бошланди\nЙиллик ишлаб чиқариш қуввати 1 миллион 500 минг тонна бўлган янги йирик цемент заводига тамал тоши қўйилди. Қурилиш ишлари 2020 йил тўртинчи чорагида якунланади. Замонавий Хитой технологиялари билан жиҳозланадиган янги заводнинг ишга тушиши билан 700 та иш ўрни яратилади.\n8. Ватанига содиқ фарзандларга янги уйлар топширилди\nНаманган шаҳридаги “Юксалиш” маҳалла фуқаролар йиғини ҳудудида Ўзбекистон Республикаси Миллий гвардияси қўшинлари, Ички ишлар ва Фавқулодда вазиятлар бошқармалари ходимлари учун қурилган кўп қаватли турар-жой хонадонлари калитлари топширилди.\n9. ТИНЧЛИК УЧУН ҲАР БИРИМИЗ ЖАВОБГАРМИЗ ёхуд "пашша"дан "фил ясаётган"лар диққатига\n10. Андрей Канчельскис: Наманган ҳокими – жонкуяр, ёрдамчилари эса...\nНамангандан ҳеч қайси мураббий яхшиликча кетмаган. Лекин мен нолисам, уят. Мени қўлларида кўтариб юришди. Биз катта натижаларга эришмаган бўлсак-да, “топ” жамоаларга бошоғриқ бўла олдик. "Навбаҳор" 14 йил деганда медални қўлга киритди.\n11. Хавотир: Блогер Наманганда қўзғолон кўтармоқчими?\nАфтидан блогеримиз узоқроқдан (хориждаги “дўстлар”дан) “Юртда норозилик, ғалаён кўтариб жамияти тинчлигига раҳна соласан” деган жиддий буюртма олган кўринади. Акс ҳолда бу даражада даъваткорлик қилмасмиди? Халқнинг раҳбарларга нисбатан айтган эътирофи шунчалик энсасини қотирмасмиди?\n12. Уйчида йирик шприц ишлаб чиқариш корхонаси ишга тушди\n“Акс медикал фарм” корхонаси ўз йўналишида ноёб лойиҳа ҳисобланади. Ишлаб чиқариш ҳажми жиҳатидан Ўзбекистон миқёсида Нукус шприц заводидан кейин иккинчи ўринда туради. Жийдакападаги янги заводда йилига 100 миллион дона шприц, 300 минг дона аёллар тиббиёт ойнаси ишлаб чиқариш режалаштирилган.\n13. Наманганда мудҳиш қотиллик: икки чақалоқ қасддан ўлдирилди\n14. Камбағални отнинг устидаям ит қопади: Талабаларнинг ҳолини ким ўйлайди?\n15. Наманганда Юнисеф шафелигида йирик вакциналар омборхонаси ишга тушди\nВакциналар ёрдамида 5 ёшгача бўлган деярли 3 миллион болани ўлим хавфидан сақлаб қолиш мумкин. Иммунизация келаси авлодлар учун аҳоли саломатлигини сақлашга қилинган энг яхши муваффақиятли ва иқтисодийт жиҳатдан фойдали инвестиция саналади.\nЭълон ва билдирувлар қатори!


«Isuzu» компанияси | Ўзбекистоннинг инвестиция портали\nГлавнаяИнвестор учун«Isuzu» компанияси\n«ITOCHU» корпорацияси 150 йиллик тарихга эга, у ўз фаолиятини тўқимачилик маҳсулотларини чакана сотиш бўйича катта бўлмаган дўкондан бошлаган. Бугунги кунда бутун дунё бўйлаб ўз ваколатхоналари ва шўъба корхоналарига эга, 62 мингдан ортиқ ходимни бирлаштирган ҳамда дунёнинг энг йирик компаниялари 500 талигига кирувчи «ITOCHU» истиқболли ривожланишга жиддий эътибор қаратмоқда.\nДунёнинг 66 мамлакатида 130 офиси мавжуд «ITOCHU» ички савдо, хар ҳил турдаги маҳсулотлар импорти ва экспортига ихтисослашган етакчи савдо компанияларидан биридир. Булар – тўқимачилик маҳсулотлари, ахборот-коммуникация технологиялари, машиналар ва ускуналар, энергия ташувчилар, металл, минераллар, кимёвий маҳсулотлар, озиқ-овқат, шунингдек, қурилиш, кўчмас мулк, молия, суғурта ва логистига соҳаларида хизматлар кўрсатиш.\nЎзбекистондаги ваколатхонасини «ITOCHU» 1996 йилда очди. Бугунги кунда корпорация мамлакатимизда бизнесни ривожлантиришга катта ишонч билан қарамоқда. Айни пайтда «ITOCHU» Ўзбекистоннинг “Самарқанд авомобил заводи” МЧЖ, “Навоий тоғ-металлургия комбинати” ДК каби кўплаб ташкилот ва компаниялари, тўқимачилик, электрон ва бошқа саноат корхоналари билан узоқ муддатли муносабатларни йўлга қўйган.\nХусусан, 2007 йилдан бошлаб корпорация “Самарқанд автомобил заводи” (“СамАвто”) МЧЖ акцияларига эга ҳамда «Isuzu Motors Ltd» йиғув компонентларини етказиб бермоқда. Улар “СамАвто” МЧЖ томонидан юк автомобиллари ва автобуслар ишлаб чиқаришда қўлланмоқда.\n“СамАвто” МЧЖ билан шериклик доирасида биргаликдаги саъй-ҳаракатлар туфайли кўплаб истиқболли, жумладан, табиий газда ишлайдиган автомобиллар ҳамда янги турдаги автобус ва юк машиналари ишлаб чиқариш бўйича лойиҳалар ишлаб чиқилмоқда.\nШунингдек, “СамАвто” МЧЖ заводида ишлаб чиқариш жараёнини оптималлаштирувчи анъанавий “Кайдзен” япон фалсафасини жорий этиш кўзда тутилган. Ушбу фалсафа саноатнинг турли тармоқларида фаолият юритаётган кўплаб етакчи компаниялар томонидан қабул қилинган ҳамда бизнес моделида кескин ўзгаришларсиз харажатларни иқтисод қилишда энг яхши натижаларга эришиш имконини беради.\n«ITOCHU» компанияси Ўзбекистонда узоқ муддатли шерикликни давом эттириш ва бизнесни янада ривожлантиришни ўз олдига мақсад қилган.


Қовоқли, майизли, зиркли, нўхатли бухороча паловга ҳам навбат етди - BBC O'zbek\nҚовоқли, майизли, зиркли, нўхатли бухороча паловга ҳам навбат етди\n18 Апрел 2011\nЖаҳонда турли-туман халқлар бўлгани каби, уларнинг миллий ўзликларини намоён қилувчи таомларнинг тури ҳам шунга яраша. Кимдир ўзбекнинг паловига ҳеч нарса етмайди деса, бошқасининг наздида француз таомларининг олдига тушадигани йўқ. Яна таоми бўладими, бутунбошли ошхонаси, ноёбу бетакрорлигини даъво қилиб, инсоният тарихида қолишни истаганларини айтинг. Буёғи хўрандаю ошпазлари қолиб, манаман деган давлат раҳбарлари ҳам баҳсу мадорага бош қўшиб турса. Инглиз ошхонасини ерга уриб, боши балога қолган собиқ француз президенти Жак Ширакми ёки миллий таомларини кўз-кўз қилиб, мамлакати обрўйини оширмоқчи бўлган Малайзиями ва ё ҳуммусни ўзиники қилишга уриниб, Гиннеснинг китобини рекордларга бойитган Фаластину Исроил, буёғини қўяверинг. Яна чаёндан пиширган кабобими, халтадаги палови, куракда пишган гўштию, пишмаган шиллиққурти билан ҳушингизни бошингиздан учирган ошхоналарни айтмайсизми...Хуллас, биргина таомнинг ўзи сиёсату иқтисод қолиб, бир қайнови ичидаги гапларни шууунча қайнатгандан кейин, биз ҳам уларнинг ўзига хосликларига тўхталиб ўтмасак ҳеч бўлмайдигандек. Янги "Жаҳон таомлари" рукнимиз худди ана шу мақсадни кўзда тутади. Дунё халқлари ошхонасининг танқис ва ғаройиб таомлари билан танишмоқчи, осмонга кўтариб мақталган ошхоналарнинг сиру синоатларидан бохабар бўлмоқчи бўлсангиз, рукнимизни кузатиб боришни унутманг:\nРукнимизнинг илк таоми дунёнинг деярли барча қитъасида бирдек танавввул этилувчи, аммо ҳамма кўкрагига уриб, “Энг зўри фақат бизда,” деб даъво қилувчи ПАЛОВдир. Айрим маълумотларга қаралса, палов ҳали Искандар Зулқарнайн даврида бақтрияликлар дастурхонининг шоҳона таоми бўлган. Паловнинг отаси эса, тиббиёт илмининг султони Абу Али Ибн Сино, деган даъволар ҳам йўқ эмас. Пишириш услубига қараб, паловнинг турини айтмайсизми! Номи-чи, номи: “Пилаф”, “Пилафи”, “Гамопилафо”, “Челов”, “Катеҳ”, “Дами”, “Пулов”, “Пилав”, “Палов”, “Бирёний”, “Пайелла”..буёғи кетаверади. Яна миллий ўзига хосликларига қараб, масаллиқларининг бир-биридан фарқланиши-чи. Майиз, нўхат, бодом, писта мағзи, қиёмга ботирилган норинж пўчоғи, беҳи, шолғом, лимон суви,..гўшту гуручга ўзига хос таъм ва кўриниш бериб турса. Шундай экан, ҳамма ўзиники билан керилувчи ҳар бир паловнинг ўзига хосликлари нимада? Бу гал бухороча қовоқли, майизли, нўхатли "оқ" паловга тўхталиб ўтсак:\nБухороча қовоқли палов\nЛозим бўлган масаллиқлар (4 кишига мўлжалланган)\n1. Кичикроқ ҳажмдаги қовоқнинг ярми\n2. 3 дона ўртача сабзи\n3. 1 дона катта бошпиёз\n4. 200-250 грамм ўсимлик ёғи\n5. Ярим стакан қора (кишмиш) ва ярим стакан сариқ (кишмиш) майиз\n6. Бир чой пиёла ивитилган сариқ нўхат\n7. 2 ошқошиқ зирк\n8. 1 дона гармдори\n9. 2.5 чой пиёлада гуруч (узун навлиси бўлса, янада яхши)\n10. 2 дона тухум\nТаъбга қараб туз, мурч ва зира лозим бўлади\n1. Энг аввало пиёз, сабзи ва яримта қовоғимизнинг пўстини арчиб, ювиб оламиз. Пиёзимизни нафис қилиб, паррак-паррак шаклда тўғраймиз. Қовоғимизни ўткир пичоқ ёрдамида тўрт қисмга бўлиб, ҳар бирини яна уч бўлакка бўлиб оламиз. 10-12 тача бўлак ҳосил бўлади. Кейин эса, сабзини сомонча шаклда тўғраб оламиз. Майизларимизни ҳам "думча"ларидан тозалаб, яхшилаб ювиб ташлаймиз.\n2. Шундан сўнг чўян қозонга ёғ солиб, ўртача оловда бироз қизитамиз. Ёғиимиз сал қизигач, пиёзни соламиз. Пиёзнинг устидан озроқ туз ва яхшигина мурч солиб, мунтазам кавлаб турган ҳолда бироз қовурамиз. Пиёзимиз сал олтингранг тус олгач, оловни пасайтириб, устидан қовоқ бўлакларини териб чиқамиз. Қозонни кавламаган ҳолда, унинг устидан сомонча шаклида тўғралган сабзини соламиз. Капкир ёрдамида текислаб олгач, устидан майиз, нўхат ва зиркни солиб, сабзимиз сал ботгунча қайноқ сув соламиз. Таъбга қараб бироз туз ва зира солиб, зирвагимизнинг таъмини ростлаб оламиз. Бир дона гармдорини ҳам зирвакка ботадиган қилиб киритиб қўямиз. Милдираб қайнаётган зирвагимизни 15 дақиқа холи қолдирамиз. Бу орада эса, каттароқ идишга гуручимизни солиб, бироз туз солинган илиқ сувда 15 дақиқа ивитишга қўямиз.\n3. Орадан 15 дақиқа ўтгач, гуручимизни оқиб турган илиқ сув остида бир неча марта ювиб ташлаймиз. Гармдорини зирвакдан чиқариб олиб, бир четга олиб қўямиз. Гуручимизнинг сувини яхшилаб силқитиб, қозонда милдириб қайнаб турган зирвак устига бир текис қилиб ёйиб чиқамиз. Сўнгра устидан икки бармоқ бўғини миқдорида қайнаб турган сув солиб, оловни баландлатамиз. Яна бир бор тузини ростлаб оламиз. Қозондаги гуручимизнинг бир хилда қайнашига кўз-қулоқ бўлиб турган ҳолда сувини тортишини кутамиз. Гуруч сувини буткул тортиб бўлгач, ўртага йиғиб, капкирнинг дастаси билан эҳтиёт бўлиб чуқурчалар ясаб оламиз. Бир чойқошиқча зирани кафтимизда майдалаб эзиб, гуручнинг устидан сочиб юборамиз. Гармдоримизни гуручнинг бир четига қўямиз. Қопқоққа тоза сочиқ ёки дастурхонча ўраб, қозонимизнинг қопқоғини зич қилиб беркитамиз. Оловни пастлатиб, 20 дақиқа дамга қўямиз.\n4. Бу орада икки дона тухумни сариғи пишгунча яхшилаб қайнатамиз. Сўнгра пўчоғини арчиб, ўзимизга ёққан шаклда тўғраб оламиз. Паловимиз дам еб бўлгач, аввал гуруч, сўнгра сабзи ва энг устидан қовоқларимизни солган ҳолда, устма-усти сузиб оламиз ва тухум бўлаклари билан безатамиз. Тайёр ошни ўзингиз ёқтирган салат билан бирга дастурхонга тортасиз.\nАгар сизда палов пиширишнинг ўзига хос йўллари бўлса, уларни биз билан ўртоқлашинг. Биз уларни "Жаҳон таомлари" рукнимиз остида чоп этиб, бошқалар билан ҳам баҳам кўрамиз.\nБундан ташқари, Сиз паловнинг асли кимники, деб ўйлайсиз? Рецептларимиз билан танишиб бориш жараёнида бизга бу борадаги фикру мулоҳазаларингизни ёзиб юборишни унутманг:\nМактубингизни bbcuzbek.com га йўлланг.\nБизнинг электрон манзилимиз : uzbek@bbc.co.uk га мактуб жўнатишингиз ё-да саҳифанинг остидаги махсус форма орқали фикрларингизни билдиришингиз мумкин.\nБиз сизнинг мактубингизни кутиб қоламиз!


Ангренда мактаб болалар заҳарланиб касалхонага ётқизилган - BBC Uzbek - O'zbekiston\nАнгренда мактаб болалар заҳарланиб касалхонага ётқизилган\nСўнгги янгиланиш 29 январ 2013 - 17:41 GMT\nЎзбекистондаги Инсон ҳуқуқлари ҳимоячилари Алянси тарқатган хабарга кўра, Тошкентга яқин Ангрен шаҳридаги мактабда 28 бола заҳарланиб, шифохонага ётқизилган.\nЗаҳарланган болаларнинг 7-8 ёшдаги болалар экани, улар мактабдан шифохонанинг реанимация бўлимига ётқизилганлари хабар қилинган.\nАлянс фаолларига кўра, мутасаддилар болаларнинг оммавий заҳарланганини яширишга ҳаракат қилмоқдалар.\nАнгренлик инсон ҳуқуқлари фаоли Дмитрий Тихоновнинг Би-би-сига айтишича, болалар газ баллонидан заҳарланганлар.\n"Бунинг сабаби - ўқувчилардан бири мактабга газ балонини олиб келган. Ҳозирча бу қалампир гази балони деб тахмин қилинаяпти. Бу газ балонининг Россияда ишлаб чиқарилган. Менинг тушунишимча, ноҳарбий мақсадларда фойдаланиш учун ишлаб чиқарилган бўлган. Ва каттароқ синфда ўқиган бу боланинг кичик ёшдаги болалар ўқийдиган синфхонанинг ичига ана шу газни пуркагани айтилаяпти. Бу газ бир синфдан иккинчи синфхонага ҳам ўтган. Биттагина газ балони шунча катта ҳудуд ва кўп сондаги болаларга таъсири қилиши мумкинми, деган савол қўйилаяпти. Лекин мен гаплашган ўқитувчилар ва ота-оналарнинг сўзларига кўра, бу газ балони бўлган. Милиция бу балонни мусодара қилган ва текшириш учун Тошкентга юборишган", - дейди у.\nОта-оналарга биноан, мактабда аслида нима бўлгани, газдан заҳарланишни яшириш мақсадида бир мактаб болалари ўз-ўзини муҳофаза мақсадида ишлатиладиган қалампир гази балонидан заҳарланишган, деб айтилмоқда.\nОдамни ўлдирмайдиган қалампир гази инсон ўзини ҳужумчилардан ҳимоя қилиши учун фойдаланадиган балон. Бундай балонларни Ғарбда ва Россияда ҳам эркин қўлга киритиш мумкин. Ўзбекистонда бундай балонлар сотилмайди. Айни пайтда ҳуқуқ фаолининг айтишича, бундай газ балон қандай қилиб бу ерга ва мактабнинг ичига келиб қолгани суриштирляпти.\nТарқатилаётган хабарларга кўра, шифохонанинг реанимация бўлимига 28 бола ётқизилган. Кейин ваҳима тарқатмаслик мақсадида болалар ҳали саломатликлари яхши бўлмасалар ҳам уйларига қўйиб юборилган.\nҲуқубон Дмитрий Тихонов ота-оналар ва ўқитувчилар билан ҳам гаплашганини айтади.\n"Воқеа бундай бўлган: Шифохонага 28 бола ётқизилган, уларнинг 12 нафари дарҳол реанимация бўлимига ўтказилганлар. Кечга бориб ҳамма болаларни уйларига қўйиб юборишган. Аммо орадан бир-икки соат ўтиб, яна болаларнинг аҳволи оғирлашиб, "Тез ёрдам" уларни шифохонага олиб келган. Хуллас, шанба-якшанбада ҳам шифохонада 5 бола ушлаб турилган. Ҳеч ким болаларни ҳайдамаган. Гап шундаки, боласи шифохонага тушган ота-оналар ҳам шу ерда қолишган. Шифохонада одам кўпайиб ноқулайлик юзага келган. Шифокорлар фикрича, болаларнинг аҳволи уларнинг уйда ётишларига, ота-оналарининг назорати остида бўлишларига имкон беради. Шунинг учун шифокорлар ота-оналарга болаларини уйга олиб кетишлари мумкинлигини айтишган. Агар яна аҳволлари ёмонлашса, олиб келасизлар, дейишган. Ота-оналар эса шифокорлардан шикоят қилишаяпти - дўхтирлар ҳеч қандай чора кўрмаяпти, деб. Менга шифокорлар айтишича, улар заҳарланишда қўлланадиган биринчи ёрдамни кўрсатишган. Бошқа даво қўлламаётганларининг сабаби - уларнинг ўзлари ҳам билишмайди бу қанақа заҳарли модда бўлган. Шунинг учун бу заҳарланишга қарши қандай даво қўллашни ҳам ҳали билмай туришипти. Чунки Тошкентдан экспертиза натижаси келмаган. Ҳозир маълум бўлишича, болалар бошлари оғриб ўзларини ёмон ҳис қила бошлашлари билан уларнинг ўқитувчиси мактаб маъмуриятига хабар берган ва "Тез ёрдам" чақиришни сўраган. Лекин маъмуриятдагилар "озроқ вақтдан кейин болалар ўзларига келиб қолади", деб вақтни чўзганлар. Хуллас, заҳарланишдан 1 соат ўтганидан кейингина "Тез ёрдам" келган".\nҲозирда ҳодиса юзасидан жиноий иш қўзғатилгани номаълум.\nЛекин Ангрен шаҳар Ички ишлар бўлими ходимлари ҳодиса юзасидан текширув олиб бораётганлари айтилади.


октябр 10, 2021 14:37 Asia/Tashkent\n"Ўзбекистон ўтган ҳафта давомида” рукнида жорий йилнинг 3 октябрь – 10 октрябрь кунлари ушбу мамлакатда юз берган сиёсий, иқтисодий, ижтимоий, маданий ва илмий воқеалар тӯғрисида сизга маълумот берамиз.\nАбдулазиз Комилов ва Венди Шерман Афғонистондаги вазиятни муҳокама қилишди\nТуркманистон президенти Тошкентга келди. Бердимуҳаммедов ва Мирзиёвнинг тор доирадаги учрашуви бўлиб ўтди\nПандора: яна Гулнора Каримовага алоқадор маълумотлар ошкор қилинди\nШавкат Мирзиёев ва Владимир Путин телефон суҳбатида Афғонистон масаласини муҳокама қилишди\nКобулда Ўзбекистон ТИВ раҳбари Толибон етакчилари билан мулоқот қилди\n3 октябрда Ўзбекистон Республикаси ташқи ишлар вазири Абдулазиз Камилов Америка Қўшма Штатлари Давлат котибининг биринчи ўринбосари Венди Шерман билан учрашганида, Ўзбекистон-Америка кун тартибининг долзарб масалалари юзасидан фикр алмашди.\nЎзбекистон Ташқи ишлар вазири Абдулазиз Комилов Ўзбекистон президенти Шавкат Мирзиёев раҳбарлигида жамиятнинг барча соҳаларида амалга оширилаётган кенг кўламли ислоҳотлар ҳақида батафсил маълумот берди.\nАҚШ Давлат департаменти раҳбарининг биринчи ўринбосари Америка томони Ўзбекистонда кўзда тутилган кенг кўламли ўзгаришларни қўллаб-қувватлашини таъкидлади деб хабар қилган Азон.уз сайти.\nМинтақадаги вазият ва Афғонистондаги воқеалар ривожи юзасидан фикр алмашилди. Ўзбекистон ва АҚШ рсмийлари Афғонистонда кенг миллий ярашув ва инклюзив ҳукуматни шакллантириш жараёнига кўмаклашиш, мамлакатда инсоннинг асосий ҳуқуқ ва эркинликларига риоя этилишини таъминлаш, гуманитар инқирознинг олдини олиш зарурлигини таъкидладилар.\nТошкентдаги президентнинг Кўксарой қароргоҳида Турманистон президентини расмий кутиб олиш маросимидан кейин президентлар Шавкат Мирзиёев ва Гурбангули Бердимуҳамедов тор доирада учрашув ўтказди.\nШавкат Мирзиёев ва Гурбангули Бердимуҳаммедов учрашуви аввалида Ўзбекистон давлати раҳбари Туркманистон етакчисини самимий қутлаб, 27 сентябрь куни нишонланган байрам – ушбу мамлакат мустақиллигининг 30 йиллиги билан яна бир бор муборакбод этди ҳамда биродар туркман халқига тинчлик-осойишталик ва фаровонлик тилади деб хабар қилган Кун сайти.\n«Ҳар бир учрашувимиз тарихий аҳамиятга эга муҳим воқеадир. Барча эришилган келишувлар ҳаётга татбиқ этилди ва халқларимизга хизмат қилмоқда. Бугун шериклигимизнинг долзарб масалаларини батафсил муҳокама қилиш ва узоқ муддатли истиқболга янги «ўсиш нуқталарини» белгилаб олиш учун яхши имконият бўлади. Сизнинг ташрифингиз минтақавий ва халқаро майдонда ҳамкорликни кенгайтиришга хизмат қилади», - деб таъкидлади Шавкат Мирзиёев.\n«Ўзбекистон – бизнинг яқин қўшнимиз ва стратегик шеригимиз. Кейинги йилларда ҳамкорлик жадал ривожланиб бормоқда. Бу сиёсатда ҳам, савдо-иқтисодий соҳада ҳам, маданий-гуманитар соҳада ҳам ўз аксини топмоқда. Минтақавий ва халқаро масалаларда бир-биримизни қўллаб-қувватлаяпмиз. Чунки мақсадларимиз ҳамоҳанг», - деди Гурбангули Бердимуҳамедов.\nПандора ҳужжатларининг Ўзбекистонга алоқадор қисмлари ҳам очиқланланиши биланМуҳаммад Амерси Тelia компаниясининг Ўзбекистон ва Марказий Осиёнинг бошқа мамлакатларидаги фаолиятида оффшор битимларни тузиш ва амалга оширишда айбланмоқда.\nМуҳаммад Амерси Халқаро телекоммуникация соҳасидаги консультантидир.\n2010 йилда Швециянинг Теlia компанияси маслаҳатчиси бўлиб ишлаган Муҳаммад Амерси оффшор ширкатга 220 миллион доллар тўлов ўтказиш жараёнида иштирок этган. Ушбу оффшор ширкатни эса Ўзбекистоннинг биринчи президенти Ислом Каримовнинг катта қизи Гулнора Каримова назорат қилган. АҚШ ҳукумати ушбу тўловни «220 миллион долларлик пора» сифатида эътироф этган. Теlia ўша пайтда Ўзбекистондаги фаолияти учун янги рухсатнома олишга интилаётган бўлган деб хабар беради Кун сайти.\nБугун 7 октябрь куни Ўзбекистон президенти Шавкат Мирзиёев Россия президенти Владимир Путин билан телефон орқали суҳбатлашди.\nЎзбекистон президенти Шавкат Мирзиёев бу суҳбатда таваллуд куни билан муборакбод этиб, унга мустаҳкам соғлик, фаровонлик ва катта муваффақиятлар, Россия халқига эга тинчлик-осойишталик ва равнақ тилади.\nПрезидент Владимир Путиннинг замонавий Россияни барпо этишдаги роли ҳамда Ўзбекистон ва Россия ўртасидаги стратегик шериклик ва иттифоқчилик муносабатларини мустаҳкамлашга қўшаётган шахсий ҳиссаси қайд этилди деб хабар қилган Кун сайти.\nЎзбекистон ва Россия ўртасидаги кўп қиррали ҳамкорликни янада кенгайтириш масалалари кўриб чиқилди. Ҳамкорлик барча йўналишларда жадал ривожланиб бораётгани қайд этилди.\nМирзиёев ва Путин келгуси ойда бўлиб ўтадиган Россияга олий даражадаги давлат ташрифига тайёргарлик кўриш масалаларини муҳокама қилди.\nБугун Ўзбекистон ташқи ишлар вазири Абдулазиз Комилов бошчилигидаги делегация Кобулда Афғонистон Ислом Амирлиги Ташқи ишлар вазири вазифасини бажараувчиси Мавлавий Амир Хон Муттақий билан учрашди.\nИжтимоий тармоқларда тарқатилган суратларда Абдулазиз Комиловга президентнинг Афғонистон бўйича махсус вакили Исматулла Эргашев ва бошқа делегация вакиллари ҳамроҳлик қилганини кўриш мумкин. Kun.uz манбаларига кўра, учрашув Афғонистон пойтахти Кобулда бўлиб ўтган.\nАмир Хон Муттақий мамлакатдаги вазият ўз изига тушаётганини айтиб ўтган, шунингдек, Ўзбекистоннинг Афғонистонга нисбатан ташқи сиёсати бошқа омилларга боғлиқ эмаслигига ишонч билдирган.\nАбдулазиз Комилов Афғонистон Ислом Амирлиги тез кунларда халқаро ҳамжамиятда ўзининг мустаҳкам ўрнига эга бўлиши ва Ўзбекистон савдо, транзит ва энергетика соҳасида ўз зиммасига олган мажбуриятларига содиқ қолишини таъкидлади.


Ҳукумат томонидан «Ҳар бир оила тадбиркор» дастури доирасида Жаҳон банкининг қўшимча инвестиция маблағлари жалб қилинди\nқўллаб-қувватлаш давлат жамғармаси\nДавлат жамғармаси ҳақида\nЖамғарма хизматидан фойдаланиш\nҲукумат томонидан «Ҳар бир оила тадбиркор» дастури доирасида Жаҳон банкининг қўшимча инвестиция маблағлари жалб қилинди 21.02.2019 09:25\nЖорий йилнинг 13-15 февраль кунлари Жаҳон банкининг Ўзбекистондаги ваколатхонасида «Фарғона водийсида тадбиркорликни ривожлантириш» лойиҳаси доирасида қарз битимини имзолаш бўйича музокаралар бўлиб ўтди. Музокаралар давомида Жаҳон банкининг200 млн. АҚШ доллари қийматидаги маблағлари жалб қилинди.\nДелегацияга Агросаноат мажмуи ва озиқ-овқат таъминоти соҳасидаги лойиҳаларни амалга ошириш агентлиги Бош директори Шохрух Шоахмедов бошчилик қилди, Жаҳон банки томонидан Банк делегацияси бошлиғи, ишчи гуруҳи раҳбари Мелиса Браун қатнашди.\nУчрашув якунида тегишли ҳужжатлар расмийлаштирилди. Ушбу лойиҳа водий вилоятларида ўрта ва кичик тадбиркорликни ривожлантириш, жумладан, қишлоқ хўжалиги соҳаси, озиқ-овқат таъминоти, миллий ҳунармандчилик, қишлоқ хўжалигида хизмат кўрсатиш, туризм ва кичик ишлаб чиқариш каби йўналишларни ўз ичига олади.\nЛойиҳа 2019-2025 йилларда Фарғона, Наманган ва Андижон вилоятларида амалга оширилиши режалаштирилган.\nТошкент шаҳри, 100027,\nҚоратош кўчаси 1 уй


500 сўм (2020 йил 1 июлга қадар муомалада бўлган) - Ўзбекистон Республикаси Марказий банки\n500 сўм (2020 йил 1 июлга қадар муомалада бўлган)\n1999 йил намунасидаги 500 сўм қийматидаги банкнотаси\nЎзбекистон Республикаси Марказий банкининг қиймати 500 сўм бўлган банкноти 144x78 мм ўлчамдаги қоғозда тайёрланган. Банкнотнинг ўнг томонидаги кенг оқ майдонда Ўзбекистон Республикаси Герби кўринишидаги локал сув белгиси мавжуд. Банкнотнинг чап қисмида кенглиги 4 мм бўлган чизиқ кўринишидаги тор оқ майдон бор. Банкнотнинг деярли марказида унинг бутун эни бўйлаб кенглиги 1,2 мм бўлган металл қўшилган полиэфир ҳимоя ипи ўтади. Унда оқ рангда бир гал тўғри, бир гал қия ҳарфлар билан ёзилган ва кўп марта такрорланувчи "ЎЗБЕКИСТОН" матни бор.\nБанкнотнинг олд томони асосан оч яшил, олча, тўқ қизил ва бинафша ранглардан, орқа томони эса, тўқ қизил, яшил ва ҳаво ранглардан иборат. Банкнот олд томонининг юқори қисмида тўқ бинафша рангли тасмада тўқ бинафша ранг соя туширилган оч тусдаги "ЎЗБЕКИСТОН РЕСПУБЛИКАСИ МАРКАЗИЙ БАНКИ" деган матн мавжуд. Банкнотнинг чап тарафида бир неча турли рангдаги гильоширланган безаклар фонида Ўзбекистон Республикаси Герби тасвирланган. Безакларнинг ўнг тарафида ўткир бурчакли кўп қирра шаклида нақшинкор элементлар жойлаштирилган. Чап тарафда Гербдан сал юқорироқда тўртбурчак кўринишдаги нақш жойлашган бўлиб, у мужассамлаштириш эффектидан фойдаланилган ҳолда банкнотнинг орқа томонидаги расмга мос келади, Ўзбекистон Республикаси Герби тагида лотин алифбосидаги икки ҳарфли серия ва етти рақамдан иборат номер жойлашган. Банкнотнинг махсус магнит бўёғи қўшилиб, қора рангда бажарилган айнан шу номери билетнинг пастки қисмидаги оқ майдонда такрорланади. Расмнинг ўнгдаги пастки бурчагида нақшинкор рамка ичида оч бинафша рангли "500" рақамлари билан банкнотнинг қиймати акс эттирилган ва унинг устига йирик ҳарфлар билан тўқ қизил рангда "СЎМ" деб ёзилган.\nБанкнотнинг чап ва ўнгдаги қуйи бурчакларида тўқ кўк рангли "500" рақамлари тасвирланган бўлиб, банкнотнинг қийматини билдиради. Тўқ қизил рангли нақшинкор рамка тагида тўғри тўртбурчакда "ЎЗБЕКИСТОН СЎМИ РЕСПУБЛИКА ҲУДУДИДА ҲАММА ТЎЛОВЛАР УЧУН ЎЗ ҚИЙМАТИ БЎЙИЧА ҚАБУЛ ҚИЛИНИШИ ШАРТ" деган матн бир қаторга ёзилган. Банкнотнинг нақшинкор рамкаси, "ЎЗБЕКИСТОН РЕСПУБЛИКАСИ МАРКАЗИЙ БАНКИ" ёзуви, Герб, чапдаги ва ўнгдаги "500" рақамлари, шунингдек, банкнот кенг оқ сатҳининг юқори қисмида жойлашган нақш металлография босма усули қўлланилган ҳолда бажарилган бўлиб, банкнот бармоқ учлари билан пайпаслаб кўрилганида, бўёқнинг бўртиб турганлиги сезилади. Нақшинкор рамканинг ўнг томонидаги юқори қисмида қуёш нурлари ёки ёруғликка тутиб қаралган вақтда кўринадиган ва яширин босма усулида бажарилган "500" рақами жойлашган. Банкнотнинг оқ сатҳида "500" рақами узлуксиз такрорланувчи "ЎЗБЕКИСТОН РЕСПУБЛИКАСИ МАРКАЗИЙ БАНКИ" деган матн ёзилган бўлиб, у чизиқ кўринишидаги микробосма усулида бажарилган ва улар лупа ёрдамида яхши ўқилади. Ҳудди шундай микроматнли чизиқ банкнотнинг юқори қисмида нақшинкор рамканинг давоми сифатида жойлашган. Оқ сатҳнинг юқори қисмида банкнот чиқарилган йилни кўрсатувчи "1999" рақамлари бор. Унинг тагида кузатиш бурчагига қараб яшил рангдан тўқ қизилгача ўзгариб борувчи нақш мавжуд. Банкнот ультрабинафша нурлар билан ёритилганида, қоғозга тартибсиз равишда прессланган яшил ва ҳаво ранг толалар ҳамда рамканинг ўнг қисми товланиб кўринади.\nЎзбекистон Республикаси Гербининг чап тарафида уч қаторга устма-уст жойлаштирилган турли баландликдаги "500" рақамлари ёришиб кўринади. Банкнот орқа томони марказидаги ҳаво ранг фонда тўқ қизил ранг билан от миниб турган Амир Темурнинг ҳайкали тасвирланган. Ҳаво ранг фон тусдаги нусҳа кўчиришга қарши бўлган "X" шаклидаги ҳимоя белгиси турли бурчакда кўплаб ингичка чизиқлардан иборат. Ҳаво ранг фон - чап ва юқори тарафдан ҳилпираб турувчи тасма кўринишидаги гильоширланган чизиқлар билан ҳошияланган. Ҳайкалнинг ўнг тарафида миллий услубда турли рангдаги нақшинкор безак тасвирланган. Банкнотнинг пастки қисмидаги тўғри тўртбурчакда тўқ қизил ранг билан "ЎЗБЕКИСТОН СЎМИНИ ҚАЛБАКИЛАШТИРИШ ҚОНУНГА МУВОФИҚ ТАЪҚИБ ҚИЛИНАДИ" деган матн ёзилган.\nТурли рангдаги нақшинкор элементлар фонида ўнгдаги пастки бурчакда бир-бирини кесиб ўтувчи "500" ва "СЎМ" ёзувлари мавжуд. Тангирланган сариқ фоннинг чапки юқори бурчагида айнан шундай "500" ва "СЎМ" ёзувлари бор, аммо улар кичикроқ ўлчамда сидирға тўқ қизил рангда акс эттирилган. Банкнотнинг чапки қуйи бурчагидаги пастки нақшинкор рамка устида тўқ қизил рангда бажарилган "500" рақами йирик ўлчамда ёзилган. Нақшинкор рамка, от миниб турган Амир Темур ҳайкали, "500" рақамлари ва "СЎМ" ёзувлари металлография босма усули қўлланилган ҳолда бажарилган бўлиб, банкнот бармоқ учлари билан пайпаслаб кўрилганда бўёқнинг бўртиб чиққанлиги сезилади. Банкнот ультрабинафша нурлар билан ёритилганда, қоғозга тартибсиз равишда прессланган яшил ва ҳаво ранг толалар товланиб кўринади, шунингдек, нақшинкор безак қисми ҳамда тангирланган фон ажралиб туради.\nҲозир сайтда: рўйҳатдан ўтганлар - 0, меҳмонлар - 101


«Амирсой»да қор кўчкиси юз берди (фото)\n20.01.2022 09:41 0 1992\nФото: Алберт Попов.\nЧимён қор кўчки станцияси кузатувчиси А.Поповнинг маълумот беришича, 19 январь кечга томон Чимён тоғлари «Амирсой» сой ҳавзаси дам олиш масканлари канатлар олдига катта масштабда қор кўчкиси юз берди.\nҚор кўчкидан ҳеч ким зарарланмаган, қор кўчки станциясининг олдинроқ, кучли қор бўрон кузатилиши тўғрисидаги огоҳлантирувчи хати асосида, дам олиш сиҳатгоҳи аҳолини вақтинча қабул қилмаган.\nФавқулодда вазиятлар ходимлари қор кўчки атрофини зудлик билан огоҳлантирувчи тўсиқлар билан ўраб олган.\nМутахасиснинг таъкидлашича, «Амирсой» дам олиш масканига яқин ҳудудларда 16 январда иккита катта ҳажмда қор кўчкилар кузатилган. Қор кўчкиларидан талофатлар бўлмаган.\nЭслатиб ўтамиз, икки кун аввал «Ўзгидромет» об-ҳаво масаласида шошилинч ахборот эълон қилганди.\nЖамият 27/12, 10:50\nТошкент вилоятида янги дор йўли фойдаланишга топширилди\nҲодиса 16/09, 11:33\n«Амирсой»да «дарахтлар қирғини» юз берди (фото)\n«Амирсой»га элтувчи йўлда ўпирилиш рўй берди